open-index/open-wikipedia-markdown huggingface dataset:
అప్పాజీ అంబరీష దర్భా

**అప్పాజీ అంబరీష దర్భా** సృజనాత్మక డిజిటల్ మీడియా నిపుణుడు, సినిమా నటుడు. తెలుగు యూనికోడ్ ఫాంట్స్ రూపకర్త.

## జననం - విద్యాభ్యాసం
అప్పాజీ 1965, మార్చి 1న రాంషా, శిరీష దంపతులకు ఆంధ్రప్రదేశ్ లోని తూర్పుగోదావరి జిల్లా, సామర్లకోట లో జన్మించాడు. సామర్లకోటలోని ప్రభుత్వ జూనియర్ కళాశాలలో ఇంటర్ (1980-1982), కాకినాడలోని పిఆర్ డిగ్రీ కళాశాలలో బిఏ (1982-1985) చదివాడు.

## వృత్తి జీవితం
అప్పాజీ అంబరీష తనకున్న అభిరుచితో ప్రకటనలు, డిజిటల్ మాధ్యమరంగంలోకి ప్రవేశించి, వినూత్న సాంకేతిక పరిజ్ఞానాలపై పనిచేశాడు. 2004 నుండి 2014 వరకు వివిధ అడ్వర్టైజ్మెంట్ కంపనీలలో క్రియేటివ్ డైరెక్టర్ గా, బ్రాండ్ స్ట్రాటజీ మేనేజర్ గా, మేనేజింగ్ డైరెక్టర్ గా విధులు నిర్వర్తించాడు.

## డిజిటల్ తెలుగు అభివృద్ధికి కృషి
కంప్యూటర్ ప్రవేశించిన తొలినాళ్ళలోనే తెలుగు ఫాంట్స్ అభివృద్ధి చేయాలనుకున్న అంబరీష ఈజీఫాంట్స్ పేరుతో కొన్ని ఫాంట్స్ అభివృద్ధి చేశాడు. సాఫ్ట్‌వేర్‌తో అనుకూలమైన వివిధ డిజైన్లను,గూగుల్ కోసం ప్రత్యేకంగా తెలుగు, కన్నడ భాషలో యూనికోడ్ ఫాంట్‌లను తయారుచేశాడు. అనేక ప్రచురణకర్తలకు, సంస్థలకు, ఉమ్మడి ఆంధ్రప్రదేశ్ రాష్ట్ర ప్రభుత్వానికి తెలుగు యూనికోడ్ ఫాంట్లను రూపొందించాడు. 2011, ఆగస్టు 15న విజయవాడలో జరిగిన ప్రపంచ తెలుగు మహాసభల్లో *రమణీయ* ఫాంట్స్ పేరుతో ఒక ఫాంట్ విడుదల చేశాడు. రమణీయ, పొన్నాల, రవిప్రకాశ్‌, లకిరెడ్డి, చతుర, పెద్దన, తిమ్మన, రామరాజ, తెనాలిరామకృష్ణ, తానా మొదలైన ఫాంట్లు రూపొందించాడు.

## నటనారంగం
2011లో *ప్రియా ఫుడ్స్-స్నాక్ మ్యాజిక్* వాణిజ్య ప్రకటనలో తొలిసారిగా కథానాయకుడి తండ్రిగా నటించాడు. ఆ తరువాత *అప్పారావు గారి అబ్బాయి* అనే షార్ట్ ఫిల్మ్ లో అప్పారావు పాత్రతో షార్ట్ ఫిలింరంగంలోకి, *తథాగత గౌతమ బుద్ధ* సినిమాతో సినిమారంగంలోకి ప్రవేశించాడు.

## సినిమాలు
అప్పాజీ అంబరీష నటించిన సినిమాలు

* శ్రీమంతుడు (2015)
* కిక్ 2 (2015)
* అప్పట్లో ఒకడుండేవాడు (2016)
* మెంటల్ మదిలో (2017)
* జవాన్ (2017)
* ఇదం జగత్ (2018)
* శుభలేఖ+లు (2018)
* మను (2018)
* పడి పడి లేచే మనసు (2018)
* హుషారు (2018)
* విశ్వాసం (2019)
* నిన్ను తలచి (2019)
* గద్దలకొండ గణేష్ (2019)
* ఏజెంట్‌ సాయి శ్రీనివాస ఆత్రేయ (2019)
* ఇద్దరి లోకం ఒకటే (2019)
* 47 డేస్ (2020)
* మధా (2020)
* భీష్మ (2020)
* డర్టీ హరి (2020)
* సుందరి (2021)
*వర్మ.. వీడు తేడా (2021)
* ఓ సాథియా (2023)
* షష్టిపూర్తి (2025)

## షార్ట్ ఫిల్మ్స్

## మూలాలు

## బయటి లంకెలు
* 
* డిజిటల్ తెలుగు సంగతులు తెలుగు వెలుగు పత్రికలో 
* టైమ్స్ ఆఫ్ ఇండియా పత్రికలో
* తెలుగు ఫాంట్స్ రూపకర్తగా

వర్గం:సినిమా నటుల సినిమా జాబితాలు
వర్గం:సినిమా నటులు
వర్గం:1965 జననాలు
వర్గం:తెలుగు సినిమా నటులు
అశోక సుందరి

**అశోక సుందరి** హిందు దేవత, పార్వతి పరమేశ్వరుల కుమార్తె. అందం, విలాసాలకోసం ఆశీర్వాదం ఇస్తుంది. పద్మ పురాణంలో ఈమె కథను ప్రస్తావించబడింది. ఈ దేవతను ఎక్కువగా దక్షిణ భారతదేశంలో బాలా త్రిపురసుందరి రూపంలో పూజిస్తారు.

## పద చరిత్ర
తన ఒంటరితనం తగ్గించడం కోసం ఒక కుమార్తె కావాలని పార్వతి కోరుకున్నప్పుడు ఆశ నెరవేరి కల్పవృక్షం చెట్టు నుండి అశోకసుందరి సృష్టించబడింది. ఆమె పేరులోని పదాలు ఆమె సృష్టి నుండి ఉద్భవించాయి. అశోక అంటే పార్వతీదేవి శోకం, బాధను తగ్గించడం, సుందరి అంటే అందమైన అమ్మాయి.

## పురాణ చరిత్ర
అశోక సుందరి జననం పద్మ పురాణంలో ప్రస్తావించబడింది. పార్వతి ఒకసారి శివుడిని ప్రపంచంలోని అత్యంత అందమైన తోటకి తీసుకెళ్లమని అభ్యర్థించింది. ఆమె కోరిక ప్రకారం, శివుడు ఆమెను నందనవనానికి తీసుకువెళ్ళాడు, అక్కడ పార్వతి కల్పవృక్షం అనే ఒక చెట్టును చూసింది, అది ఏ కోరికనైనను తీర్చగలదు. పార్వతి కుమారుడు కార్తికేయుడు పెరిగి కైలాసాన్ని విడిచిపెట్టినప్పటి నుండి, తల్లిగా పార్వతికి విపరీతమైన దుఃఖం, ఒంటరితనం ఏర్పడింది. ఆమె ఒంటరితనం నుండి బయటపడటానికి చెట్టు నుండి ఒక కుమార్తెను కోరింది. ఆమె కోరిక ప్రకారం అశోక సుందరి జన్మించింది. స్వర్గపు రాజు ఇంద్రుడితో సమానంగా ఉండే చంద్ర వంశానికి చెందిన నహుషుడిని వివాహం చేసుకుంటుందని పార్వతి వాగ్దానం చేసింది. ఒకసారి, అశోక సుందరి తన పనిమనిషితో కలిసి నందనవనంలో తిరుగుతున్నప్పుడు, హుండా అనే రాక్షసుడు (దెయ్యం) ఆమెను చూసి ప్రేమలో పడింది. రాక్షసుడిని చూసిన అశోక సుందరి నహుషుడిని వివాహం చేసుకొనే విషయాన్ని అతనికి తెలియజేసింది. హుండా మారువేషంలో వితంతువుగా వచ్చింది. మారువేషంలో ఉన్న రాక్షసుడితో తన రాజభవనానికి చేరుకున్న అశోక సుందరి, అతని మోసాన్ని తెలుసుకుని, నహుషుడి చేత చంపబడాలని శపించి, ఆమె తల్లిదండ్రుల నివాసమైన కైలాస పర్వతానికి వెళ్ళిపోయింది. హుండా శిశువు నహుషుడిని రాజభవనం నుండి అపహరిస్తాడు. అప్పుడు, అతన్ని హుండా సేవకుడు రక్షించి వశిష్ఠ మహర్షి సంరక్షణలో ఇస్తాడు. కొన్ని సంవత్సరాల తరువాత నహుషుడు పెరుగి, హుండాను చంపడం తన విధి అని తెలుసుకుంటాడు. హుండా అశోక సుందరిని అపహరించి, నహుషుడిని చంపానని చెబుతాడు. కిన్నర దంపతులు అశోక సుందరిని ఓదార్చారు. ఆమెకు నహుషుడి శ్రేయస్సు గురించి తెలియజేసి, ఆమె యయాతి అనే శక్తివంతమైన కొడుకు, వందమంది అందమైన కుమార్తెలకు తల్లి అవుతుందని తెలిపింది. నహుషుడు హుండాతో పోరాడి, ఘోరమైన యుద్ధం తరువాత అతనిని ఓడించి, అతను వివాహం చేసుకోబోతున్న అశోక సుందరిని రక్షించాడు. కాలక్రమేణా, ఇంద్రుడు లేనప్పుడు నహుషుడు స్వర్గపు తాత్కాలిక ప్రతినిధిగా నియమించబడ్డాడు.

## ఇవికూడా చూడండి
* వినాయకుడు
* కుమారస్వామి
* యయాతి

## మూలాలు

వర్గం:పురాణ పాత్రలు
జస్టిస్ షా కమిషన్

జయంతిలాల్ చోతలాల్ షా (22 జనవరి 1906 - 4 జనవరి 1991) భారతదేశం పన్నెండవ ప్రధాన న్యాయమూర్తి 1970 డిసెంబర్ 17 నుండి 1971 జనవరి 21 న పదవీ విరమణ చేసే వరకు. అతను అహ్మదాబాద్లో జన్మించాడు.షా ఆర్.సి.లో పాఠశాల విద్యకు హాజరయ్యాడు. అహ్మదాబాద్‌లోని పాఠశాల, తరువాత బొంబాయిలోని ఎల్ఫిన్‌స్టోన్ కళాశాలలో చదువుకున్నారు.   1929 లో అహ్మదాబాద్‌లో న్యాయవాదిగా ప్రాక్టీసు ప్రారంభించాడు. గాంధీ హత్య కేసులో నాథురామ్ గాడ్సే, ఇతర ముద్దాయిలను విచారించే న్యాయ బృందంలో అతను ఒకడు. షా  1949 లో బొంబాయి హైకోర్టుకు వెళ్ళాడు, అక్కడ 10 సంవత్సరాలు న్యాయమూర్తిగా ఉన్నాడు.  అక్టోబర్ 1959 లో,  భారత సుప్రీంకోర్టు న్యాయమూర్తిగా నియమించబడ్డాడు.1970 డిసెంబర్‌లో భారత ప్రధాన న్యాయమూర్తి అయ్యాడు.

## చరిత్ర
భారత దేశం లో 1975 సంవత్సరంలో అత్యయిక పరిస్థితి అప్పటి ప్రధాన మంత్రి  శ్రీమతి ఇందిరా గాంధీ విధించారు . అత్యయిక పరిస్థిలో జరిగిన అవక తవల పై శ్రీ మొరార్జీ దేశాయ్ ఆధ్వర్యం లో జనతా ప్రభుత్వం ఏర్పడిన తర్వాత నియమించబడింది

జస్టిస్ షా తమ తుది నివేదికను ( 6 ఆగష్టు 1978 )  కేంద్ర ప్రభుత్వమునకు అందచేసిన వాటిలో అత్యవసర ( ఎమర్జెన్సీ) పరిస్ధితి క్రింది వాటిలో జరిగిన పొరపాట్లు  విశదీకరించారు . న్యాయ వ్యవస్థలలో , ప్రభుత్వ అధికారుల విధుల దుర్వినియోగం, వివిధ రాష్ట్రములలో జైళ్ళ లో వున్నా పరిస్థితులు , కుటుంబ నియంత్రణ కార్యకరములు  (( రాష్ట్రాల వారీగా ), వార్త పత్రికల ప్రచురణ లో  నిషేధములు , పలురకాల    అధికార దుర్వినియోగం వంటివి  తమ నివేదికలో పేర్కొన్నారు దీనికి 26 అధ్యాయాలు ,మూడు అనుబంధాలు  తో  ఉన్నాయి -  జస్టిస్ షా నివేదికలో  ప్రజాస్వామ్య సంస్థలకు, ప్రజాస్వామ్యం లో నైతిక విలువల పతనం, వారు చేసిన నష్టం గురించి కూడా  ఆందోళన వ్యక్తం చేసింది.   1980 లో ఇందిరా గాంధీ తిరిగి అధికారంలోకి వచ్చిన తరువాత, కమిషన్ నివేదిక కు ప్రాధ్యాన్యత లేకుండా పోయింది.    ఎరా సెజియాన్  మాటల్లో  “… ఇది పరిశోధనాత్మక నివేదిక కంటే ఎక్కువ, భవిష్యత్తులో అధికారంలోకి వచ్చేవారికి పని చేసే ప్రజాస్వామ్యం యొక్క ప్రాథమిక నిర్మాణానికి భంగం కలిగించవద్దని,ఒక నిరంకుశ పాలనలో అణచివేయబడిన వారికి, ఉత్సాహపూరితమైన పోరాటం ద్వారా స్వేచ్ఛను విమోచించటానికి ఆశాజనక మార్గదర్శిగా ఉండటానికి ఇది ఒక  చారిత్రక పత్రం. . ”    అని  షా కమిషన్ నివేదికను పేర్కొన్నారు 

## మూలాలు

వర్గం:భారత ప్రభుత్వం
గొడే సూర్యప్రకాశరావు

గొడే సూర్యప్రకాశరావు (1788-1841) గోడె సంస్థానం లోని పెదజగ్గరాయని కుమరుడు. అతను అనకాపల్లి జమీందారు. అతను గొప్ప సాహిత్య పోషకుడు.అతను సంస్కృతాంద్రములందే కాక ఆంగ్లం నందు గొప్ప పాండిత్యం కలవాడు. పాశ్చాత్య సీమలలో ప్రచలితమైన వాస్తు శాస్త్రం, వృక్షలతాది దోషదశాస్త్రములు విశేషాభినివేశముతో పరిశీలించినవాడు.

ఆంగ్లభాషా నిఘంటు మర్యాదల ప్రకారం సంస్కృతాంధ్రములకు చక్కని నిఘంటువును కూర్చవలసినదిగా అతను తమ అధ్యాపకుడైన శ్రీనివాసాచార్యులకు అభ్యర్తించాడు. దేశ భాషోద్ధారకుడైన, శిష్యుడైన, పోషకుడైన అతని కోర్కెను మన్నించి నిఘంటువునందలి చాలా భాగములను పూతి చేసి చివరి నాలుగయి దక్షరములు రాయవావలసి ఉండగా శ్రీనివాసాచార్యులు మరణించిరి. శ్రీనివాసాచార్యుని పుత్రులు పసివారు. దీనిని పూర్తిచేయు పండితులు కనిపించనందున మిక్కిలి చింతించుచూ 1841లో మరణించాడు.

అతని భార్య జానకయ్యమ్మ. తన భర్త తలపెట్టిన ఉద్యమమును కొనసాగించుటకు నిర్ణయించి శ్రీనివాసాచార్యులవారి కుమారులగు వేంకట రంగాచార్యులు, రామానుజాచార్యులును నియమించి మిగిలిన నిఘంటు భాగాన్ని పూర్తి చేయిందింది.  ఇది "సర్వ శబ్దసంబోధిని" అను పేరుతో ప్రచురితమైంది. 

అతను అక్కినేపల్లి నృసింహ కవి రచించిన ఓఘవతీ పరిణయము అను నాలుగాశ్వసముల ప్రబంధమునకు సూర్యప్రకాశరావు కృతి భర్త. 

పదమూడు జిరాయితీ గ్రామములు, మూడు శ్రోత్రియములు గల అనకాపల్లి సంస్థానము 1802 లో విజయనగరము రాజాగారి వలన కుంపిణీ వారి ఏలుబడిలో ఖరీదు చేయబడినవి. 1810లో  సూర్యప్రకాశరావు దీనిని ఖరీదు చేసెను. అతను 1820లో ఏడు జిరాయితీ గ్రామములను, రెండు శ్రోత్రియములను కలిగి, నక్కపల్లి ఎస్టే?టులో నొక భాగమయిన కొరుపోలును, 1822లో చీపురుపల్లి ఎస్టేటులోని నాలుగు ఖండములలో మొదటి ఖండములోని భరణికమును, 1830లో ఎనిమిది జిరాయితీ గ్రామములను, రెండు శ్రోత్రియములను గల మునగపాకను, 1835లో తొమ్మిది జిరాయితీ గ్రామములు గల శ్రీరామపురమును ప్రభుత్వం వారి వేలంలో ఖరీదు చేసాడు. 

## మూలాలు

వర్గం:1788 జననాలు
వర్గం:1841 మరణాలు
వర్గం:సంస్కృత పండితులు
సుమలతా రెడ్డి

**సుమలతా రెడ్డి** తెలుగు టెలివిజన్ వ్యాఖ్యాత, నటి, న్యూస్ రీడర్. ఈటీవీ 2లో వచ్చిన *సఖి*, జీ తెలుగులో వచ్చిన *మీ ఇంటి వంట* కార్యక్రమాలకు వ్యాఖ్యాతగా చేసింది.

## జీవిత విషయాలు
సుమలత జూలై 18న హైదరాబాదులో జన్మించింది. తండ్రి అనంతరెడ్డి ఉస్మానియా విశ్వవిద్యాలయం ఉద్యోగిగా, తల్లి ప్రేమలత పోస్టల్ విభాగంలో ఫ్రీ లాన్సర్ ఉద్యోగిగా పనిచేశారు. ఉస్మానియా మోడల్ హైస్కూల్‌లో పాఠశాల విద్యను చదివిన సుమలత, ఉస్మానియాలో ఎం.కాం పూర్తిచేసింది.

## వివాహం - పిల్లలు
బంధువుల అబ్బాయి సుంకరి తిరుమల్ రెడ్డితో 2005, జూన్ 1న సుమలత పెళ్ళి జరిగింది. వీరికి ఒక పాప, ఒక బాబు.

## సినిమారంగం
చిన్నప్పటి నుండి దూరదర్శన్ లో టి.వి కార్యక్రమాలు చూసిన సుమలతకు టివిరంగంపై అసక్తి పెరిగింది. ఒకరోజు బస్టాప్‌లో సుమలతని చూసిన సాయి కుమార్ సినిమాలో (హీరో చెల్లెలు పాత్ర) పాత్ర ఇచ్చాడు.

## టీవీరంగం
ఈటివిలో వచ్చిన సినీరంజని మనోరంజని కార్యక్రమంలో తొలిసారిగా యాంకరింగ్ చేసింది. తర్వాత వివిధ ఛానళ్ళలో అనేక కార్యక్రమాలకు వ్యాఖ్యాతగా చేసింది. ఈటివి 2లో సఖి, జీ తెలుగులో మీ ఇంటి వంట (2500 ఎపిసోడ్లు) కార్యక్రమాలు సమలతకు మంచి గుర్తింపును ఇచ్చాయి. ఆ తరువాత వి6 న్యూస్ ఛానల్‌లో న్యూస్ రీడర్‌గా పనిచేసింది.

## మూలాలు

వర్గం:టెలివిజన్ వ్యాఖ్యాతలు
వర్గం:హైదరాబాదు జిల్లా టెలివిజన్ వ్యాఖ్యాతలు
జయశ్రీ రాచకొండ

**జయశ్రీ రాచకొండ** న్యాయవాది, సినిమా నటి. ఎక్స్‌టెండెడ్‌ వారంటీ అనే షార్ట్ ఫిలింలో నటించిన జయశ్రీ, *సీతా ఆన్ ది రోడ్* , అ!, మల్లేశం, బుర్రకథ, వాళ్ళిద్దరి మధ్య వంటి చిత్రాలలో నటించింది.

## జననం - విద్యాభ్యాసం
జయశ్రీ, అక్టోబరు 12న తెలంగాణ రాష్ట్రం కరీంనగర్ లో రాచకొండ నర్సింగరావ్‌, విజయలక్ష్మి దంపతులకు జన్మించింది. తండ్రి అకౌంట్స్‌ ఆఫీసర్‌గా ఎఫ్‌సిఐ, రామగుండంలో పనిచేశాడు, తల్లి గృహిణి. పదవతరగతి వరకు రామగుండంలోని ఎఫ్‌సీఐ స్కూల్‌లో చదువుకుంది. ఇంటర్మీడియట్‌ రెండవ సంవత్సరంలో ఉండగానే పంచాయితీరాజ్‌ ఇంజనీర్‌ తో వివాహం అయ్యింది. వీరికి ఒక కుమార్తె . కూతురు పుట్టిన తర్వాత భర్త ప్రోత్సాహంతో ఓపెన్‌ యూనివర్సిటీలో బీఏ చేసి, తరువాత ‌ ఉస్మానియా విశ్వవిద్యాలయంలో ఎల్ఎల్‌బి, ఎల్‌ఎల్‌ఎమ్, పిజిడిఐపిఆర్‌  చేసింది. ప్రస్తుతం హైకోర్టు న్యాయవాదిగా పనిచేస్తోంది. భర్త పంచాయతీరాజ్‌ శాఖలో ఈఈగా పనిచేస్తున్నాడు.

## సినిమారంగం
2018లో ఎఫ్‌సీఏ స్కూల్‌ రీయూనియన్‌ కార్యక్రమంలో జయశ్రీ హావభావాలు గమనించిన తన సహచర విద్యార్థి ప్రణీత్ *సీతా ఆన్ ది రోడ్* అనే ఫీచర్ ఫిల్మ్‌లో అవకాశం ఇచ్చాడు. అదిచూసి నాని నిర్మాతగా ప్రశాంత్ వర్మ దర్శకత్వంలో రూపొందిన అ! సినిమాలో అవకాశం వచ్చింది. ఆ తరువాత *మాయం* సినిమాలో మల్లేశం సినిమాలో డాక్టర్‌గా, వాళ్ళిద్దరి మధ్య సినిమాలో హీరోయిన్ తల్లిగా నటించింది.

## నటించినవి

### చిన్నసినిమాలు
* ఎక్స్‌టెండెడ్‌ వారంటీ

**సినిమాలు**
* సీత ఆన్‌ ది రోడ్‌
* అ! (దేవి)
* మాయం
* మల్లేశం (డాక్టర్)
* బుర్రకథ (2019) (హీరోయిన్ తల్లి)
* వాళ్ళిద్దరి మధ్య (సుజాత, హీరోయిన్ తల్లి)
* విఠల్‌ వాడి (హీరో తల్లి)
* నాతిచరామి (2022)
**వెబ్ సిరీస్**
* చదరంగం (జీ–5, ప్రధానమంత్రి)
* ఎక్స్‌పైరీ డేట్‌ (జీ-5, హీరో తల్లి)

## మూలాలు

## ఇతర లంకెలు
* 
* యాక్టింగ్ రాకపోవడం నుండే యాక్టింగ్ మొదలు, వి6 వెలుగు లైఫ్, 25 మే 2020, పుట. 5. నుండి

వర్గం:తెలుగు సినిమా నటీమణులు
వర్గం:కరీంనగర్ జిల్లా న్యాయవాదులు
వర్గం:కరీంనగర్ జిల్లా మహిళలు
అద్దంకి నగరపంచాయితీ

**అద్దంకి నగరపంచాయితీ**, ఆంధ్ర్రప్రదేశ్ రాష్ట్రం, ప్రకాశం జిల్లాకు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2011 లో ఏర్పడింది. దీని ప్రధాన కేంద్రం అద్దంకి పట్టణం.ఇది గుండ్లకమ్మ నది ఒడ్డున ఉంది.ఈ నది అద్దంకి పట్టణానికి ప్రధాన నీటి వనరు. బాపట్ల లోక్‌సభ నియోజకవర్గం, అద్దంకి శాసనసభ నియోజక వర్గం పరిధికి చెందిన పట్టణ స్థానిక సంస్థ.ఒంగోలు రెవెన్యూ డివిజను పరిధిలోకి వస్తుంది.ఇది ఆంధ్రప్రదేశ్ రాజధాని అమరావతికి 120 కి.మీ దూరంలోనూ జిల్లా ప్రధాన కేంద్రం 36 కి.మీ. దూరంలో ఉంది.ఇటుక పరిశ్రమకు పేరు పొందింది.

## గణాంకాలు
2011 భారత జనాభా లెక్కల ప్రకారం అద్దంకి నగర పంచాయితీ పరిధిలో మొత్తం జనాభా 43,8502 మంది ఉన్నారు.మొత్తం 12,393 కుటుంబాలు నివసిస్తున్నాయి.ఇది 25.00 చ. కి.మీ.విస్థీర్నంలో విస్తరించి ఉంది.నగరపంచాయితీని పరిధిని 20 ఎన్నికలు వార్డులుగా, 20 రెవెన్యూ వార్డులుగా విభజింపబడింది.

## నైసర్గిక స్వరూపం
ఇది భౌగోళికంగా అక్షాంశం: 15.81670 N, రేఖాంశం: 79.98330 E వద్ద ఉంది.దీని సగటు ఎత్తు 40.00 మీటర్లు (131 అడుగులు). ఇది జిల్లా ప్రధాన కార్యాలయం నుండి దాదాపు 36 కి.మీ. దూరంలోనూ, రాష్ట్ర రాజధాని అమరావతికి 120 కి.మీ.దూరంలో ఉంది.

## వాతావరణం, వర్షపాతం
అద్దింకి పట్టణం సాధారణంగా ఉష్ణమండల వాతావరణం కలిగి ఉంటుంది, శీతాకాలం నవంబరు నుండి ఫిబ్రవరి వరకు ఉంటుంది, వేసవి కాలం మార్చి నుండి జూన్ వరకు ఉంటుంది. వార్షిక వర్షపాతం 83.77 మి.మీ. (రెవెన్యూ రెయిన్ గేజ్), ఇది చాలా వరకు జూలై నుండి సెప్టెంబరు వరకు కలిగి ఉంటుంది.

## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా పరిమి దయామణి, వైస్ చైర్మన్‌గా చిన్ని శ్రీనివాసరావు పనిచేస్తున్నారు.

## సౌకర్యాలు

* సిమ్మెంటు రహదారులు - 65.31 కి.మీ. పొడవు
* కచ్చా రహదారులు - 13.08 కి.మీ. పొడవు
* పక్కా సైడుకాలువులు - 64.82 కి.మీ. పొడవు 
* కచ్చా సైడుకాలువులు - 4.08 కి.మీ. పొడవు
* ప్రభుత్వ పాఠశాలలు -11
* ప్రభుత్వ ఆసుపత్రి-1
* ప్రాథమికోన్నత పాఠశాలలు -4

## పర్యాటక ప్రదేశాలు, దేవాలయాలు
ప్రకాశం జిల్లా ప్రసిద్ధిచెందిన నరసింహ స్వామి ఆలయం, ఆంజనేయస్వామి అలయం 3 కి.మీ. దూరంలో ఉన్నాయి. గుండ్లకమ్మ నది కూడా సమీపంలోనే ఉంది.

## మూలాలు

## వెలుపలి లంకెలు

వర్గం:ప్రకాశం జిల్లా నగరపంచాయితీలు
వర్గం:స్థానిక స్వపరిపాలన సంస్థలు
యమలీల 2

**యమలీల 2** 2014, నవంబరు 28న విడుదలైన తెలుగు చలనచిత్రం. కృష్వి ఫిల్మ్స్ పతాకంపై  డా. కెవి. సతీష్, కె. అచ్చిరెడ్డి నిర్మాణ సారథ్యంలో ఎస్. వి. కృష్ణారెడ్డి దర్శకత్వం వహించిన ఈ చిత్రంలో డా. కెవి సతీష్, దియా నికోలస్, మోహన్ బాబు, బ్రహ్మానందం తదితరులు ముఖ్యపాత్రల్లో నటించగా, ఎస్.వి. కృష్ణారెడ్డి సంగీతం అందించాడు.

## కథా నేపథ్యం
యమలోకంలో యముడు (మోహన్‌బాబు) గాంధర్వ కన్య పాటలు పాడుతుంటే పరవశిస్తాడు. అది భూలోకంలోని మానస సరోవరం నుంచి వస్తుందని చిత్రగుప్తుడు(బ్రహ్మానందం) చెప్పడంతో కిందకి వస్తారు. వస్తూ భవిష్యవాణి గ్రంథాన్ని తెస్తారు. ఇక వీరిని చూసి గంధర్వ కన్యలు పారిపోతారు. యముడు సరోవరంలో సేదతీరుతానని చెప్పి 10 రోజుల వరకు రాడు. దీంతో బయట వున్న చిత్రగుప్తుడు వుండలేక... నీటిలోకి భవిష్యవాణిని తీసుకెళ్ళలేక అక్కడే వున్న ఒకేఒక్క మానవుడుని పిలిచి గ్రంథాన్ని ఇస్తాడు. దాన్ని తెరవకూడదంటాడు. కానీ ఆ తర్వాత వుండబట్టలేక అతను తెరిచి చూసి భయంభ్రాంతులవుతాడు. కాసేపటికి పైకి వచ్చిన వారికి మానవుడు కన్పించడు. అతనికోసం గాలిస్తూ.. అతన్ని తెలుసుకుని గ్రంథాన్ని ఇవ్వమంటే.. ఓ షరతు పెడతాడు. అది ఏమిటి? అనేది మిగిలిన సినిమా.

## నటవర్గం

* డా. కెవి సతీష్ (క్రిష్)
* దియా నికోలస్ (ఆనంది)
* మోహన్ బాబు (యముడు)
* బ్రహ్మానందం (చిత్రగుప్తుడు)
* సదా
* సాయాజీ షిండే
* నిషా కొఠారి
* కోట శ్రీనివాసరావు
* ఆలీ
* ఎం. ఎస్. నారాయణ
* రావు రమేష్
* ఆశిష్ విద్యార్థి
* ఉత్తేజ్
* తాగుబోతు రమేష్

## సాంకేతికవర్గం
* దర్శకత్వం: ఎస్. వి. కృష్ణారెడ్డి
* నిర్మాత: డా. కెవి. సతీష్, కె. అచ్చిరెడ్డి
* సంగీతం: ఎస్. వి. కృష్ణారెడ్డి
* నిర్మాణ సంస్థ: కృష్వి ఫిల్మ్స్

## పాటలు
# కృష్ణంభజే - శ్రీముఖి, ఎంఎల్ఆర్ కార్తికేయన్ - 4:22 
# ప్రాణ బంధమా  - నివాస్, చిన్మయి - 3:23
# హాయి హాయిగా - శ్రేయ ఘోషాల్ - 4:50
# దారి పొడుగు - ఎంఎల్ఆర్ కార్తికేయన్, శ్వేత మోహన్ - 4:11
# నువ్వు నవ్వితే - జెస్సీగిప్ట్ -  3:54
# ఓ తాయారు - దలేర్ మెహంది, ప్రియా హిమేష్ - 4:20
# అండాండ పిండాండ - మనో - 0:48
# అలర చంచలమైన - శ్రీముఖి - 0:54

## స్పందన
* టైమ్స్ ఆఫ్ ఇండియా: 2/5
* దక్కన్ క్రానికల్: 2.5/5
* 123 తెలుగు: 2.75/5

## మూలాలు

## ఇతర లంకెలు
*

వర్గం:ఎస్.వి. కృష్ణారెడ్డి దర్శకత్వం వహించిన సినిమాలు
వర్గం:మోహన్ బాబు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సాయాజీ షిండే నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:ఆలీ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఉత్తేజ్ నటించిన సినిమాలు
ఎదురులేని అలెగ్జాండర్

**ఎదురులేని అలెగ్జాండర్** 2014, మార్చి 29 విడుదలైన తెలుగు చలనచిత్రం. పి.ఎల్.కె. ప్రొడక్షన్స్ పతాకంపై పి.ఎల్.కె. రెడ్డి దర్శకత్వం వహించిన ఈ చిత్రంలో తారకరత్న, కోమల్ ఝా జంటగా నటించగా, డా. జోస్యాభట్ల శర్మ సంగీతం అందించాడు.

## కథా నేపథ్యం
జిన్నభాయ్ (రవిబాబు), కొట్టప్ప (జయప్రకాష్ రెడ్డి) అనే ఇద్దరు విలన్లతో పోరాడుతూ, నగరంలో భూకబ్జా, వ్యభిచారాల అంతం చేసే నిజాయితీగల పోలీసు అధికారి పాత్రను తారకరత్న పోషించాడు. పోలీస్ కమిషనర్ వైజాగ్ నుండి హైదరాబాదుకు బదిలీ చేసినప్పుడు ఆఫీసర్ అలెగ్జాండర్ కనీసం 99 మందిని చంపుతాడు. కోమల్ ఝా పోలీసు అధికారిని ప్రేమించే పాత్రలో నటించింది.

## నటవర్గం
* తారకరత్న (అలెగ్జాండర్)
* కోమల్ ఝా (కోమల్)
* రవిబాబు (జిన్నా)
* జయప్రకాష్ రెడ్డి (కట్టప్ప)

## సాంకేతికవర్గం
* నిర్మాత, దర్శకత్వం: పి.ఎల్.కె. రెడ్డి
* సంగీతం: డా. జోస్యాభట్ల శర్మ
* నిర్మాణ సంస్థ: పి.ఎల్.కె. ప్రొడక్షన్స్

## పాటలు
ఈ చిత్రానికి డా. జోస్యాభట్ల శర్మ సంగీతం అందించాడు. ఈ పాటలకు మిశ్రమ స్పందన వచ్చింది.
# "అలెగ్జాండర్" (గానం: గీతామాధురి, హేమచంద్ర)
# "గులేభ కావాలి" (గానం: హేమచంద్ర, మాళవిక)
# "వయసు" (గానం: ఎం. ఎం. కీరవాణి, అమృత వర్షిణి)
# "కవ్వించిన" (గానం: చైత్ర అంబడిపూడి, ప్రసోబ్)
# "వయసు" (గానం: ఉష)

## స్పందన
# టైమ్స్ ఆఫ్ ఇండియా:  1.5/5 రేటింగ్ ఇచ్చింది. "ఈ సినిమాలో అలెగ్జాండర్ పాత్రకు డైలాగ్‌లు ఎక్కువగా ఉన్నాయి" అని రివ్యూ ఇచ్చింది. 
# ఏపి హెరాల్డ్: ఈ చిత్రం సాంకేతికంగా, సంగీతపరంగా అంత బాగాలేదు. కథనంలో ఆసక్తిని కలిగించడంలో దర్శకుడు కూడా విఫలమయ్యాడని రివ్యూ ఇచ్చింది.

## మూలాలు

వర్గం:2014 తెలుగు సినిమాలు
వర్గం:రవిబాబు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
దీనబాంధవ

**దీనబాంధవ** నాటకరంగ నటుడు, దర్శకుడు, రచయిత, గాయకుడు. మిఠాయి థియేటర్ సంస్థను స్థాపించి చిల్డ్రన్ థియేటర్ లో కృషి చేస్తూ, చిన్నారులకు నాటకరంగంలో శిక్షణ ఇస్తున్నాడు.

## జీవిత విషయాలు
దీనబాంధవ 1983, జూలై 20న వరంగల్ గ్రామీణ జిల్లా నెక్కొండలో జన్మించాడు. 2000లో హైదరాబాద్ వచ్చిన
దీనబాంధవ, ఉస్మానియా విశ్వవిద్యాలయంలో సంస్కృతంలో ఎం.ఏ., తెలుగు విశ్వవిద్యాలయంలో రంగస్థల కళలశాఖలో ఎంపిఏ పూర్తిచేసాడు.

భాస్కర్ అనే మిత్రుడి సహాయంతో సొంతంగా పాటలు రాసి, స్వరకల్పన చేసి, పాడుతూ దాదాపు 30 ప్రైవేట్ ఆల్బమ్స్ రూపొందించాడు. దీనబాంధవ రూపొందించిన జంగిట్యూన్ అనే ఆల్బమ్ ను అప్పటి గవర్నర్ సుర్జీత్ సింగ్ బర్నాల చేతుల మీదుగా విడుదల చేశాడు. సర్వశిక్షా అభియాన్ నిర్వహించిన నేషనల్ ఆడియో, వీడియో ఫెస్టివల్ లో పాల్గొని జాతీయ అవార్డును అందుకున్నాడు.

## నాటకరంగం
నాటకరంగంలో పరిశోధన చేస్తున్న దీనబాంధవ, చిన్నపిల్లలతో నాటకాలు వేయిస్తూ సాంస్కృతి, సంప్రదాయాలను, పురాణాలను, స్ఫూర్తి ప్రదాతల జీవిత చరిత్రలను నాటకాలుగా మలిచి నేటి తరానికి చైతన్యం కలిగిస్తున్నాడు. 2015, ఫిబ్రవరి 23న 250మంది చిన్నారులతో 12 గంటలపాటు రవీంద్రభారతిలో 'శ్రీ ఆంజనేయం' నాటకాన్ని ప్రదర్శించాడు.

నేషనల్ స్కూల్ ఆఫ్ డ్రామా ఆధ్వర్యంలో సూరజ్ ఖుండ్ లో 15రోజుల పాటు జరిగిన 'థియేటర్ ఇన్ ఎడ్యుకేషన్' శిక్షణ శిబిరంలో పాల్గొని, నాటక కళ బడి పిల్లలకు ఎలా ఉపయోగపడుతుందనే అంశంపై శిక్షణ పొందాడు.

**దర్శకత్వం చేసినవి**
* శ్రీ ఆంజనేయం
* చీమకుట్టిన నాటకం
* ఇచ్చంత్రం
* తుర్రుపిట్ట
* పాపు టికెట్ పరేషాన్
* ఓ ఆఫీస్ కథ
* మనం బాగుండాలి
* బిస్కెట్ బేబి
* బతుకుకోరె బతుకమ్మ

**నటించినవి**
* చింతబరిగే స్కీం
* ప్రసన్నకు ప్రేమతో
* జంబూద్వీపం
* దయ్యలున్నాయి జాగ్రత్త

## రచనలు
వాట్సాప్ వేదికగా 'శ్రీ రమణి'అనే సీరియల్ కథను రాసాడు. ఈ సీరియల్ ప్రజాదరణ పొంది, ముద్రణకు సిద్ధంగా ఉంది.

## మూలాలు

వర్గం:1983 జననాలు
వర్గం:వరంగల్ జిల్లా కళాకారులు
వర్గం:తెలంగాణ వ్యక్తులు
వర్గం:తెలంగాణ ఆకాశవాణి కళాకారులు
వర్గం:తెలంగాణ ఆకాశవాణి ప్రయోక్తలు
వర్గం:తెలుగు నాటక రచయితలు
వర్గం:తెలుగు రంగస్థల కళాకారులు
వర్గం:రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు రంగస్థల దర్శకులు
వర్గం:తెలుగు విశ్వవిద్యాలయం పూర్వ విద్యార్థులు
బి.వి.రాఘవులు

బి.వి.రాఘవులు కమ్యూనిస్టు పార్టీ ఆఫ్ ఇండియా (మార్కిస్టు) యొక్క ఉమ్మడి ఆంధ్రప్రదేశ్ రాష్ట్ర కమిటీ ప్రధాన కార్యదర్శిగా మార్చి 2014 వరకు పనిచేశాడు. ఇతడు ఆ పార్టీలో పొలిట్‌బ్యూరో సభ్యుడు కూడా.
## పారంభ జీవితం
బి.వి.రాఘవులు ఆంధ్రప్రదేశ్ లోని ప్రకాశం జిల్లాలోని పెదమోపాడు గ్రామంలో వెంకట సుబ్బయ్య, పున్నమ్మ దంపతులకు జన్మించాడు. పాఠశాల విద్యను స్వగ్రామంలో పూర్తి చేసిన తరువాత ఇంటర్మీడియట్ విద్య కోసం గుంటూరులోని ఆంధ్ర క్రైస్తవ కళాశాలలో చేరాడు. తరువాత, బాపట్ల వెళ్లి బాపట్ల వ్యవసాయ కళాశాలలో బ్యాచిలర్ ఆఫ్ సైన్స్ లో చేరాడు. కొన్ని కారణాల వల్ల అక్కడ మానివేసి కావలిలో బి.ఎ., కోర్సులో చేరాడు. తన చివరి సంవత్సరం గ్రాడ్యుయేషన్ కోర్సును అభ్యసిస్తున్నప్పుడు, దేశంలో అత్యవసర పరిస్థితిని ప్రకటించారు. తుది పరీక్షలకు హాజరైన తరువాత పార్టీ పూర్తి స్థాయి కార్యకర్తగా నెల్లూరులో పనిచేయసాగాడు.
## రాజకీయ జీవితం
ఎమర్జెన్సీ కాలంలో, కమ్యూనిస్టు పార్టీలోని చాలా మంది అగ్ర నాయకులను అరెస్టు చేశారు. కొందరు నాయకులు అజ్ఞాతంలోకి వెళ్ళారు. దానితో పార్టీ కార్యాలయం నిర్వహించే బాధ్యత ఇతనిపై పడింది.

ఎమర్జెన్సీ కాలంలోనే పార్టీ ఇతడిని విశాఖపట్నంలో పనిచేయడానికి పంపింది. అక్కడ ఇతడు విద్యార్థి ఉద్యమాన్ని ప్రారంభించాడు. ఇతడు విశాఖపట్నంలో ఉన్నప్పుడు, ఇంగ్లీషులో డిప్లొమా పూర్తి చేసి చరిత్రలో ఎం.ఎ., చదివాడు. డిసెంబర్ 1981 వరకు, ఇతడు *స్టూడెంట్స్ ఫెడరేషన్ ఆఫ్ ఇండియా*కు ఆఫీసు బేరర్ గా పనిచేశాడు.

ఎం.ఎ. డిస్టింక్షన్‌లో ఉత్తీర్ణుడైన తర్వాత ఇతడు ఆర్థిక శాస్త్రంలో రీసెర్చ్ స్కాలర్‌గా చేరాడు. ఇంతలో, విశాఖపట్నం యూనిట్ పార్టీ కార్యదర్శి పదవి ఖాళీ కావడంతో తన పరిశోధనకు స్వస్తి చెప్పి కార్యదర్శిగా బాధ్యతలు స్వీకరించాడు. 1994 లో *సెంటర్ ఆర్ ఇండియన్ ట్రేడ్ యూనియన్స్ (సి.ఐ.టి.యు)* రాష్ట్ర కార్యదర్శిగా ఎన్నికయ్యాడు.

1997 డిసెంబరులో నల్గొండలో జరిగిన పార్టీ రాష్ట్ర సమావేశంలో, రాఘవులు పార్టీ రాష్ట్ర కార్యదర్శిగా ఎన్నికయ్యాడు. ఈ పదవిలో 2014 మార్చి వరకు పనిచేశాడు.
## కుటుంబ జీవితం
ఇతడు విశాఖపట్నంలోని ఆంధ్ర విశ్వవిద్యాలయంలో పరిశోధన చేస్తున్నప్పుడు తన సహకార్యకర్తలలో ఒకరైన ఎస్.పుణ్యవతిని వివాహం చేసుకున్నాడు. పుణ్యవతి ఇప్పుడు *సెంటర్ ఆఫ్ ఇండియన్ ట్రేడ్ యూనియన్స్* రాష్ట్ర ఉపాధ్యక్షురాలు, *ఆల్ ఇండియా డెమోక్రటిక్ ఉమెన్స్ అసోసియేషన్* ప్రధాన కార్యదర్శిగా పనిచేస్తున్నది. వీరికి సృజన అనే కుమార్తె జన్మించింది. ఆమె ఢిల్లీలోని జవహర్‌లాల్ నెహ్రూ విశ్వవిద్యాలయంలో (జెఎన్‌యు) సహ విద్యార్థి మహ్మద్ జహీర్‌ను వివాహం చేసుకుంది.
## మూలాలు

## బయటి లింకులు

వర్గం:జీవిస్తున్న ప్రజలు
వర్గం:భారత కమ్యూనిస్టు నాయకులు
వర్గం:కార్మిక నాయకులు
వర్గం:ప్రకాశం జిల్లా కమ్యూనిస్టు నాయకులు
వర్గం:ప్రకాశం జిల్లా వ్యక్తులు
కె. కరుణాకరన్

**కరుణాకరన్** కేరళ రాష్ట్రంలో కాంగ్రెసు పార్టీకి చెందిన రాజకీయ నాయకుడు. కేరళ ముఖ్యమంత్రిగా, కేంద్ర మంత్రిగా పనిచేసాడు. 1918 జూలై 5 న కన్నూర్ సమీపంలోని చిరక్కల్ లో తెక్కెదతు రవున్నీ మరార్, కన్నోత్ కల్యాణి మరస్యార్ దంపతులకు జన్మించాడు.

## రాజకీయ జీవితం
కరుణాకరన్ రాజకీయ జీవితం కొచ్చిన్ రాష్ట్రంలో స్వాతంత్ర పోరాటంతో ప్రారంభమైంది. అతను ఇండియన్ నేషనల్ కాంగ్రెస్ సభ్యుడయ్యాడు. కరుణాకరన్ ను పనాంపిల్లి గోవింద మీనన్ తన అనుచరుడిగా తీసుకున్నాడు. తదుపరి కరుణాకరన్ ఇండియన్ నేషనల్ ట్రేడ్ యూనియన్ కాంగ్రెస్ (ఐఎన్‌టియుసి) లో ఉన్నత స్థాయి నాయకుడిగా ఎదిగాడు. ఇండియన్ నేషనల్ ట్రేడ్ యూనియన్ కాంగ్రెస్ (INTUC ) భారతదేశంలో అతిపెద్ద కార్మిక సంఘాలలో ఒకటిగా మారింది. అతను త్రిస్సూర్ జిల్లా కాంగ్రెస్ కమిటీ అధ్యక్షుడయ్యాడు. 1967, 1970, 1977, 1980, 1982, 1987,, 1991 లో కేరళ శాసన సభలో మాల నియోజక వర్గమునకు ప్రాతినిధ్యం వహించారు. పి .వి. నరసింహారావు మంత్రివర్గంలో కేంద్ర పరిశ్రమల శాఖ మంత్రిగా 1995 నుండి 1996 వరకు పనిచేశాడు. అత్యవసర పరిస్థితి కాలంలో కరుణాకరన్ రాష్ట్ర గృహమంత్రిగా ఉన్నారు. అత్యవసర పరిస్థితి తరువాత, రాజన్ కేసు కేరళ రాజకీయాలను కదిలించింది. ఈ కేసు జాతీయ దృష్టిని ఆకర్షించడంతో కరుణాకరన్ తన పదవి నుంచి తప్పుకోవలసి వచ్చింది. రాజన్ తండ్రి టి. వి. ఇచారా తన కుమారుడు రాజన్ ను (కాలికట్‌లోని ప్రాంతీయ ఇంజనీరింగ్ కళాశాల విద్యార్థి) ఇందిరా ప్రభుత్వం ప్రకటించిన అత్యవసర పరిస్థితులకు వ్యతిరేకంగా నిరసనల్లో చురుకుగా పాల్గొన్న కోర్టులో హాజరుపరచాలని రాష్ట్ర యంత్రాంగాన్ని కోరుతూ దాఖలు చేసిన హేబియాస్ కార్పస్ పిటిషన్ ఇది. కక్కాయం పోలీసు చిత్రహింసలో రాజన్‌ను పోలీసులు హత్య చేశారని, మృతదేహాన్ని తొలగించారని ఆరోపించారు. రాజన్ తండ్రి నేతృత్వంలోని న్యాయ పోరాటం రాష్ట్రంలో అత్యంత గుర్తుండిపోయే మానవ హక్కుల పోరాటాలలో ఒకటిగా మిగిలింది. 

కె. కరుణాకరన్ రాష్ట్ర అభివృద్ధికి కృషి చేశాడు. కేరళ స్టేట్ ఫిల్మ్ డెవలప్‌మెంట్ కార్పొరేషన్, నేదుంబస్సేరి విమానాశ్రయం, గోశ్రీ ప్రాజెక్ట్, గురువాయూర్ రైల్వే లైన్, జవహర్‌లాల్ నెహ్రూ ఇంటర్నేషనల్ స్టేడియం, ఎన్‌టిపిసి కాయంకుళం తన హయాంలో స్థాపించాడు. ఆయన ముఖ్యమంత్రి పదవిలోనే కాసర్గోడ్, పతనమిట్ట అనే రెండు జిల్లాలు ఏర్పడ్డాయి.

## మరణం
కరుణాకరన్ 2010 డిసెంబరు 23 న మరణించాడు.

## ఇవికూడా చూడండి

* యునైటెడ్ ఫ్రంట్ (1970-1979), కేరళ
* నవాబ్ రాజేంద్రన్

## మూలాలు

వర్గం:1918 జననాలు
వర్గం:2010 మరణాలు
వర్గం:కేరళ ముఖ్యమంత్రులు
తెలుగు విశ్వవిద్యాలయము - సాహితీ పురస్కారాలు (2012)

పొట్టి శ్రీరాములు తెలుగు విశ్వవిద్యాలయము భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు సాహిత్యంలో వెలువడిన ఉత్తమ గ్రంథాలకు సాహితీ పురస్కారాలు అందజేస్తారు.

1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.

## పురస్కార గ్రహీతలు
2012 సంవత్సర సాహితీ పురస్కారానికి 10 ఉత్తమ గ్రంథాలు ఎంపికయ్యాయి. 2015లో తెలుగు విశ్వవిద్యాలయంలోని ఎన్టీఆర్‌ కళామందిరంలో జరిగిన పురస్కారాల ప్రదానోత్సవ కార్యక్రమంలో ఈ సాహితీ పురస్కారాలను ప్రదానం చేశారు.

## ఇవికూడా చూడండి
* తెలుగు విశ్వవిద్యాలయం
* తెలుగు విశ్వవిద్యాలయము - కీర్తి పురస్కారాలు (2012)
* తెలుగు విశ్వవిద్యాలయము - ప్రతిభా పురస్కారాలు (2017)
* తెలుగు విశ్వవిద్యాలయము - సాహితీ పురస్కారాలు (2017)
* విశిష్ట పురస్కారాలు
* రంగస్థల యువ పురస్కారం

## మూలాలు

వర్గం:తెలుగు విశ్వవిద్యాలయ పురస్కారాలు
లాంగ్వేజ్ ఆఫ్ లిబర్టీ ఇన్స్టిట్యూట్

లాంగ్వేజ్ ఆఫ్ లిబర్టీ ఇన్స్టిట్యూట్ గ్లెన్డేల్ లో, అరిజోనా రాష్ట్రంలోని, అమెరికాలో ఉన్న ఒక లాభాపేక్షలేని, స్వేచ్ఛాయుత విద్యా సంస్థ. అభివృద్ధి చెందుతున్న దేశాలలో ఆర్ధికశాస్త్రం, తత్వశాస్త్రంలో శాస్త్రీయ ఉదారవాద ఆలోచనలను ప్రోత్సహించడానికి  లిబర్టీ క్యాంప్‌లను లేదా లిబర్టీ ఎంటర్‌ప్రెన్యూర్‌షిప్ క్యాంప్‌లను నిర్వహిస్తుంది. అమెరికా, దక్షిణ అమెరికా, యూరప్, ఆఫ్రికా, దక్షిణాసియా దేశాలు ఇప్పటికే క్యాంప్ లు నిర్వహించింది 

## చరిత్ర
లాంగ్వేజ్ ఆఫ్ లిబర్టీ ఇన్స్టిట్యూట్ 2005 లో గ్లెన్ క్రిప్, ఆండీ ఐస్చెన్ లు స్ధాపించారు. శాస్త్రీయ ఉదారవాద ఆలోచనల అన్వేషణ ముఖ్యంగా తత్వశాస్త్రం, ఆర్థిక శాస్త్రం, నీతి, వ్యవస్థాపకత అంశాలపైనా వ్యక్తుల రోజువారీ జీవితంలో సమస్యలను పరిష్కరించడానికి ఈ ఆలోచనలను ఎలా ఉపయోగించాలో వర్క్‌షాప్‌లను ప్రపంచవ్యాప్తముగా అభివృద్ధి చెందుతున్న దేశాలలో సదస్సులు నిర్వహించారు.

## మూలాలు

వర్గం:Pages using infoboxes with thumbnail images
వర్గం:అమెరికా
వర్గం:అరిజోనా ఫౌండేషన్
వర్గం:అమెరికాలోని లాభాపేక్షలేని సంస్థ
హుషారు

**హుషారు** 2018, డిసెంబరు 14న విడుదలైన తెలుగు చలనచిత్రం.  లక్కీ మీడియా పతాకంపై బెక్కెం వేణుగోపాల్, రియాజ్ నిర్మాణ సారథ్యంలో శ్రీహర్ష కొనుగంటి దర్శకత్వం వహించిన ఈ చిత్రంలో తేజస్ కంచర్ల, తేజ్ కూరపాటి, అభినవ్ మేడిశెట్టి, దినేష్ తేజ, ప్రియా వడ్లమాని, హేమ ఇంగల్, రాహుల్ రామకృష్ణ, రమ్య పసుపిలేటి, దక్ష నాగర్కర్ తదితరులు నటించగా, సన్నీ ఎంఆర్, రాధన్, వరికుప్పల యాదగిరి సంగీతం అందించారు.

## కథా నేపథ్యం
ఆర్య (తేజ‌స్ కంచ‌ర్ల‌), చెయ్ (అభిన‌వ్), బంటి (తేజ్ కూర‌పాటి), ధ్రువ్ (దినేష్ తేజ్‌) లు చిన్ననాటి నుండి స్నేహితులు, కలిసి చదువుకున్నారు. పెద్ద‌య్యాక అల్ల‌రి కుర్రాళ్లుగా మారి, స‌ర‌దాలు, షికార్ల‌తో కాలం వెళ్ల‌దీస్తుంటారు. వారిలో చెయ్.. రియా ప్రేమ‌లో, ఆర్య.. గీత ప్రేమ‌లో ప‌డ‌గా, మిగ‌తా ఇద్ద‌రు కూడా తమ తోడు కోసం వెదుక్కుంటుంటారు. కొంతకాలం తరువాత చెయ్ ప్రేమకు ఒడుదొడుకులు ఏర్ప‌డి రియాతో నుండి దూర‌మ‌వుతాడు. అదే సమయంలో చెయ్ కి ప్ర‌మాదం జ‌రుగడంతోపాటు క్యాన్స‌ర్ కూడా ఉన్న‌ట్టు తెలుస్తుంది. వైద్యానికి కావలసిని 30 ల‌క్ష‌లకోసం చెయ్ స్నేహితులు ఏం చేశారన్నది మిగతా కథ.

## నటవర్గం

* తేజస్ కంచర్ల (ఆర్య)
* తేజ్ కూరపాటి (బంటి)
* అభినవ్ మేడిశెట్టి (చే)
* దినేష్ తేజ (ధృవ్)
* ప్రియా వడ్లమాని (రియా)
* హేమల్ ఇంగ్లే (సౌమ్య)
* రాహుల్ రామకృష్ణ (రాజ్ బొల్లం)
* రమ్య పసుపులేటి (ప్రియా)
* దక్ష నగార్కర్
* అప్పాజీ అంబరీష దర్భా (ఆర్య తండ్రి)
* కృష్ణ క్రాంతి (అమరం)

## సాంకేతికవర్గం
* రచన, దర్శకత్వం: శ్రీహర్ష కొనుగంటి
* నిర్మాత: బెక్కెం వేణుగోపాల్, రియాజ్
* సంగీతం: సన్నీ ఎంఆర్, రాధన్, వరికుప్పల యాదగిరి
* ఛాయాగ్రహణం: రాజ్ తోట
* కూర్పు: విజయ్ వర్ధన్
* నిర్మాణ సంస్థ: లక్కీ మీడియా

## పాటలు

## ఇతర వివరాలు
# ఈ చిత్రానికి టైమ్స్ ఆఫ్ ఇండియా 3/5 రేటింగ్ ఇచ్చింది.
# థియేటర్లలో 50రోజులు ప్రదర్శించబడింది.
# రాజ్ సూర్య దర్శకత్వంలో చందన్ ఆచార్, అనూప్ రేవన్న, శ్రీమహదేవ్ లతో కన్నడంలో రిమేక్ చేయబడింది.

## మూలాలు

## ఇతర లంకెలు
*

వర్గం:2018 తెలుగు సినిమాలు
వర్గం:తెలుగు ప్రేమకథా సినిమాలు
రామకృష్ణ హెగ్డే

**రామకృష్ణ మహాబలేశ్వర్ హెగ్డే** (29 ఆగస్టు 1926 - 12 జనవరి 2004)  భారతీయ రాజకీయ నాయకుడు, అతను 1983 మరియు 1988 మధ్య మూడు పర్యాయాలు కర్ణాటక మూడవ ముఖ్యమంత్రిగా పనిచేశాడు. అతను 1957, 1962, 1967, 1983, 1985, 1989 లలో కర్ణాటక శాసనసభకు,  1978–83 , 1996–2002 లలో రెండు పర్యాయాలు రాజ్యసభకు ఎన్నికయ్యాడు. అతను కేంద్ర ప్రభుత్వంలో (1998–1999) వాణిజ్యం, పరిశ్రమల మంత్రిగా కూడా పనిచేశాడు.**** 

## జీవిత విశేషాలు
అతను మహాబలేశ్వర్ హెగ్డే,  సరస్వతి అమ్మ దంపతులకు 1926 ఆగస్టు 29 సిద్ధాపురం ( ఉత్తర కర్ణాటక ) లో జన్మించారు.

### రాజకీయ జీవితం
రామకృష్ణ హెగ్డే కాంగ్రెస్ వాది . కాంగ్రెస్ పార్టీలో 1954 నుండి 1957 వరకు ఉత్తర కన్నడ జిల్లా కాంగ్రెస్ కమిటీ అధ్యక్షుడి గా,1958 లో మైసూర్ ప్రదేశ్ కాంగ్రెస్ కమిటీ ప్రధాన కార్యదర్శిగా 1958-1962 గా వున్నారు . ఎస్. నిజలింగప్ప (1956–58, 1962-68) ప్రభుత్వం, వీరేంద్ర పాటిల్ (1968–71) మంత్రివర్గాలలో పనిచేశారు. 1957 లో కర్ణాటక శాసనసభకు తొలిసారి ఎన్నికై ఉప మంత్రిగా తరువాత క్యాబినెట్ మంత్రిగా పనిచేసారు  . కాంగ్రెస్ లో చీలిక సమయంలో ( 1969 ) రామకృష్ణ హెగ్డే తన రాజకీయ గురువు నిజలింగప్ప అడుగుజాడలను అనుసరించి కాంగ్రెస్ (పాత ) లో ఉన్నారు. ప్రధాని ఇందిరా గాంధీని వ్యతిరేకించిన వ్యక్తి . రామకృష్ణ హెగ్డే ప్రతిపక్ష నాయకుడిగా కర్ణాటక శాసన మండలిలో 1974 వరకుఉన్నారు . 1975 లో అత్యవసర పరిస్థితులలో ప్రతిపక్ష నాయకులఅరెస్టు అయినాడు. అత్యవసర పరిస్థితిని ఎత్తివేసినప్పుడు జనతా పార్టీలో చేరాడు తర్వాత కర్ణాటక రాష్ట్ర శాఖ యొక్క మొదటి ప్రధాన కార్యదర్శి అయ్యాడు. రామకృష్ణ హెగ్డే రాజ్య సభ సభ్యునిగా (1978–83, 1986- 88) వున్నారు 

కర్ణాటక ముఖ్యమంత్రిగా రామకృష్ణ హెగ్డే (1983- 1984, 1985 -1986)  . ముఖ్య మంత్రిగా రామకృష్ణ హెగ్డే కర్ణాటక రాష్ట్రంలో పంచాయతీ, సహకార శాఖలలో ఎన్నో విప్లవాత్మిక మార్పులను అమలు చేశారు . రాష్ట్రంలో జరిగే అవినీతి పై లోకాయుక్త ను నియమించారు . ముఖ్యమంత్రి పై వచ్చే అవినీతి ఆరోపణ లను కూడా లోకా యుక్త పరిధిలోనికి తీసుకొచ్చి, లోకాయుక్తకు విచారణ చేసే అధికారం కట్టబెట్టారు . తన పైన వచ్చిన ఫోన్ ట్యాపింగ్ కేసులతో రామకృష్ణ హెగ్డే 1988 లో ముఖ్య మంత్రి పదవికి రాజీనామా చేశారు  రామకృష్ణ హెగ్డే ప్రణాళిక సంఘ ఉపాధ్యక్షుడిగా విశ్వనాధ్ ప్రతాప్ సింగ్ ప్రభుత్వంలో పనిచేసారు 1989-1990. అటల్ బిహారి వాజపేయి నాయకత్వం లోని కేంద్ర మంత్రివర్గంలో రామకృష్ణ హెగ్డే వాణిజ్య మంత్రిగా పనిచేసారు.

## మరణం
రామకృష్ణ హెగ్డే 2004 జనవరి 12 సంవత్సరములో బెంగళూరులో మరణించారు.

## మూలాలు

వర్గం:1926 జననాలు
వర్గం:2004 మరణాలు
వర్గం:కర్ణాటక రాజకీయ నాయకులు
వర్గం:కర్ణాటక ముఖ్యమంత్రులు
బెంగుళూరు లత

**బెంగళూరు లత** దక్షిణభారత చలనచిత్ర నేపథ్య గాయని. ఈమె కన్నడ, తెలుగు భాషాచిత్రాలలో పాటలు పాడింది. ఈమె జి.కె.వెంకటేష్, సుసర్ల దక్షిణామూర్తి, సాలూరు హనుమంతరావు, కె.వి.మహదేవన్, టి.వి.రాజు, సత్యం, ఎం.రంగారావు, టి.జి.లింగప్ప, విజయభాస్కర్ మొదలైన సంగీత దర్శకుల చిత్రాలలో పనిచేసింది. మంగళంపల్లి బాలమురళీకృష్ణ, ఘంటసాల, పి.బి.శ్రీనివాస్, ఎస్.పి.బాలసుబ్రహ్మణ్యం, రాజ్‌కుమార్, ఎస్.జానకి వంటి గాయకులతో కలిసి పాడింది. సముద్రాల సీనియర్, దాశరథి, ఆరుద్ర, వడ్డాది, ఆర్.ఎన్.జయగోపాల్, ఉదయశంకర్, జి.వి.అయ్యర్ వంటి రచయితల పాటలకు తన గాత్రాన్ని అందించింది.

## వ్యక్తిగత జీవితం
లతా నటుడు *టొమాటో సోము*ను వివాహం చేసుకున్నది.

## తెలుగు సినిమా పాటల జాబితా
బెంగుళూరు లత పాడిన తెలుగు సినిమా పాటల పాక్షిక జాబితా:

## కన్నడ చిత్రాల జాబితా
ఈమె పాటలు పాడిన కన్నడ చలనచిత్రాలు:

## మూలాలు

## బయటిలింకులు
* 

వర్గం:కన్నడ సినిమా నేపథ్యగాయకులు
వర్గం:తెలుగు సినిమా నేపథ్యగాయకులు
వర్గం:తెలుగు సినిమా మహిళా నేపథ్య గాయకులు
మోత్కూర్ పురపాలకసంఘం

**మోత్కూర్ పురపాలక సంఘం** తెలంగాణ రాష్ట్రం, యాదాద్రి భువనగిరి జిల్లాకు చెందిన పురపాలక సంఘం. ఈ పురపాలక సంఘం భువనగిరి లోక్‌సభ నియోజకవర్గంలోని, తుంగతుర్తి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితిగా ఉన్న మోత్కూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా సమీపంలోని కొండగడప, భుజిలాపురం గ్రామాలను కలుపుకొని 2018, ఆగస్టు 2న పురపాలక సంఘంగా ఏర్పడింది. మోత్కూర్ పురపాలక సంఘం మొత్తం విస్తీర్ణం 54.71 చ.కి.మీ. ఇందులో 12 ఎన్నికల వార్డులు ఉన్నాయి.

## జనాభా గణాంకాలు
2011 భారత జనాభా లెక్కల ప్రకారం 15,924 జనాభా ఉండగా అందులో పురుషులు 8,030 మంది, మహిళలు 7894 మంది ఉన్నారు.

## పాలకవర్గం
మోత్కూర్ పురపాలక సంఘంలోని 12 వార్డులకు 2020, జనవరి 21న మున్సిపల్ ఎన్నికలు జరిగాయి. 12 వార్డులలో 7 వార్డులు తెలంగాణ రాష్ట్ర సమితి గెలుపొందగా, 5 వార్డులు కాంగ్రెస్ గెలుపొందింది. 7వ వార్డు కౌన్సిలర్ తీపిరెడ్డి సావిత్రి మున్సిపల్ చైర్మన్ గా, 8వ వార్డు కౌన్సిలర్ బొల్లెపల్లి వెంకటయ్య వైస్ చైర్మన్ గా ఎన్నికయ్యారు. 2020, ఫిబ్రవరి 5వ తేదీన తెలంగాణ రాష్ట్ర విద్యుత్‌శాఖ మంత్రి గుంటకండ్ల జగదీష్‌రెడ్డి, ఎమ్మెల్యే గాదరి కిషోర్ కుమార్ సమక్షంలో నూతన పాలకవర్గం బాధ్యతలు స్వీకరించింది.

* 1వ వార్డు: పురుగుల వెంకన్న (టిఆర్ఎస్)
* 2వ వార్డు: కారుపోతుల శిరీష (కాంగ్రెస్)
* 3వ వార్డు: లెంకల సుజాత (కాంగ్రెస్)
* 4వ వార్డు: ఎర్రబెల్లి మల్లమ్మ (కాంగ్రెస్)
* 5వ వార్డు: మలిపెద్ది రజిత (కాంగ్రెస్)
* 6వ వార్డు: వనం స్వామి (టిఆర్ఎస్)
* 7వ వార్డు: తీపిరెడ్డి సావిత్రి (టిఆర్ఎస్) చైర్మన్
* 8వ వార్డు: బొల్లెపల్లి వెంకటయ్య (టిఆర్ఎస్) వైస్ చైర్మన్
* 9వ వార్డు: దబ్బెటి విజయ (టిఆర్ఎస్)
* 10వ వార్డు: బొడ్డుపల్లి కళ్యాణ్ చక్రవర్తి (టిఆర్ఎస్)
* 11వ వార్డు: గుర్రం కవిత (కాంగ్రెస్)
* 12వ వార్డు: కూరెళ్ళ కుమారస్వామి (టిఆర్ఎస్)

## మూలాలు

## వెలుపలి లంకెలు
* మోత్కూర్ పురపాలక సంఘ అధికారిక వెబ్సైటు 

వర్గం:తెలంగాణ పురపాలక సంఘాలు
వర్గం:2018 స్థాపితాలు
వర్గం:యాదాద్రి భువనగిరి జిల్లా పురపాలక సంఘాలు
జి కె మూపనర్

జి. కె. మూపనార్ (గోవిందస్వామి కరుప్పయ్య మూపనార్)19 ఆగస్టు 1931 తమిళనాడు లోని  కబిస్థలమ్ , తంజావూర్ జిల్లా లో జన్మించారు .

## రాజకీయ జీవితం
thumb|జి.కె మూపనార్
జి.కె .మూపనార్  కాంగ్రెస్ వాది .1951 కుంబకోణం లో మూపనార్ అప్పటి కాంగ్రెస్ నాయకులైన   కామరాజ్,జయప్రకాష్ నారాయణ్‌లను కలిశారు.  అపుడు కామరాజ్ తమిళనాడు కాంగ్రెస్ పార్టీ రాష్ట్ర శాఖ  అధ్యక్షుడిగా ఉన్నాడు. మూపనార్ 1965 లో తంజావూరు జిల్లా కాంగ్రెస్ కమిటీ అధ్యక్షుడయ్యాడు.1969 లో కాంగ్రెస్  చీలిక లో  మూపనార్ కామరాజ్ వర్గం లో వున్నారు. 1975 అక్టోబర్ 2 న కామరాజ్ మరణించిన తరువాత, తమిళనాడులోని రెండు కాంగ్రెస్ వర్గాలు 1976 లో విలీనం అయ్యాయి. తన రాజకీయ జీవితం లో క్రమేణా కాంగ్రెస్ పార్టీ లో ఉన్నత స్థాయి నాయకుడిగా కాంగ్రెస్ పార్టీలో  అంతర్గత కలహాలను సరిదిద్దడం లో ప్రధాన పాత్రను పోషించాడు.  కాంగ్రెస్ పార్టీ ప్రధాన కార్యదర్శి  గా  1980-1988 మధ్య కాలం  లో  పనిచేశారు .  రాజ్యసభ్యుడి గా తమిళనాడు నుంచి ఎన్నిక అయినారు . తమిళనాడు లో కాంగ్రెస్ పార్టీకి పూర్వ వైభవం కామరాజ్ పరిపాలన తిరిగి తీసుకు రావాలనే కల గానే తన జీవితం లో మిగిలిందని  ఆవేదనతో  మూపనార్  చివరి దశ లో అనే వారు . 1996 లోక్ సభ ఎన్నకల తర్వాత ఒక దశలో మూపనార్ ను ప్రధానమంత్రి  అవుతాడని ప్రచారం జరిగింది . కానీ అది రాజకీయ కారణాలతో మూపనార్  ఆ పదవిని చేపట్టలేక పోయాడు.  

### మరణం
జి.కె .మూపనార్ 30 ఆగష్టు 2001 చెన్నయ్ లో మరణించాడు. 

## మూలాలు

వర్గం:1931 జననాలు
వర్గం:తమిళనాడు రాజకీయ నాయకులు
జనార్థన్ థాట్రాజ్

thumb|జనార్థన్ థాట్రాజ్
జనార్థనథ్రాట్ రాజ్ వీర వర తోడరమల (**జనార్థన్ థాట్రాజ్)** తెలుగుదేశం పార్టీ రాజకీయ నాయకుడు. అతను   ఆంధ్రప్రదేశ్ మాజీ శాసనసభ సభ్యుడు. అతను 2009 ఆంధ్రప్రదేశ్ శాసనసభకు కురుపాం శాసనసభా నియోజకవర్గం నుండి ప్రాతినిథ్యం వహించాడు.

## జీవిత విశేషాలు
అతని తండ్రి సత్యప్రసాద్ థాట్రాజ్. అతను పార్వతీపురం ఎస్.వి.డి కళాశాల నుంచి బి.ఎ చేసాడు.  

2009లో కురుపాం ఎమ్మెల్యేగా ఆయన విజయం సాధించాడు. అతను 2009 ఆంధ్రప్రదేశ్ శాసనసభ ఎన్నికలలో కురుపాం శాసనసభా నియోజకవర్గం నుండి భారత జాతీయ కాంగ్రెస్ పార్టీ తరపున పోటీ చేసి సమీప ప్రజా రాజ్యం పార్టీ కి చెందిన ప్రత్యర్థి నిమ్మక జయరాజుపై 15053 ఓట్ల మెజారిటీతో గెలుపొందాడు.  రాష్ట్ర విభజన అనంతరం ఆయన టీడీపీలో చేరాడు.  అతను 2014 ఆంధ్రప్రదేశ్ శాసనసభ ఎన్నికలలో  అదే నియోజకవర్గం నుండి తెలుగుదేశం పార్టీ తరపున పోటీ చేసి యువజన శ్రామిక రైతు కాంగ్రెస్ పార్టీ అభ్యర్థి పాముల పుష్ప శ్రీవాణి చేతిలో ఓడిపోయాడు.  2019లో ఎన్నికల్లో టీడీపీ తరుపున కురుపాంలో నామినేషన్ వేశాడు.  అయితే కుల వివాదంతో నామినేషన్ తిరస్కరణకు గురయ్యింది. అతను నామినేషన్‌ను ఎన్నికల కమిషన్ తిరస్కరించింది. దీంతో ఆయన ఎన్నికల్లో పోటీ చేయలేకపోయాడు.  

అతను సీనియర్ రాజకీయ నేత, మాజీ మంత్రి శత్రుచర్ల విజయరామ రాజుకు మేనల్లుడు. 

2020 జూలై 21న విజయనగరంలోని తన నివాసంలో ఉదయం ఛాతినొప్పి రావడంతో భార్య ఈశ్వరి స్థానికంగా ఓ ప్రైవేటు దవాఖానకు తీసుకెళ్లగా చికిత్స పొందుతూ తుది శ్వాస విడిచాడు.

## మూలాలు

వర్గం:2020 మరణాలు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:పార్టీలు ఫిరాయించిన రాజకీయ నాయకులు
బండారు కరుణాకర ప్రసాద్

thumb|బండారు కరుణాకర ప్రసాద్
బండారు కరుణాకర ప్రసాద్ (బి.పి.కరుణాకర్) తెలుగు కథా రచయిత, అధ్యయనశీలి.  బీహెచ్‌ఈఎల్‌ సంస్థ ఫైనాన్స్‌ శాఖలో మేనేజర్‌గా 2004లో పదవీ విరమణ చేశాడు. ‘బీపీ కరుణాకర్‌’ అనే కలం పేరుతో కథా రచనలు చేసిన ఆయన.. ‘కార్డు’ కథలు, ‘కాలమ్‌’ కథలు వంటి వినూత్న ప్రయోగాలకు శ్రీకారం చుట్టాడు. అతని కలం నుంచి ‘అంబాలిస్‌’, ‘నిర్నిమిత్తం’, ‘రెల్లు’,  ‘డియర్‌’,  ‘రజితం’ వంటి పలు కథాసంపుటిలు వెలువడ్డాయి. మరెన్నో కథలు పలు వార పత్రికల్లో ప్రచురితమయ్యాయి.

## జీవిత విశేషాలు
అతనికి ఆధునిక కథాసాహిత్యం పట్ల ఆసక్తి, అనురక్తి ఉన్నందున ప్రపంచ కథా సాహిత్యంలోని గుర్తింపు పొందిన రచయితల  రచనల్ని చాలా ఇష్టంగా చదివేవాడు. ఆ ప్రభావం కారణంగా  కథాప్రక్రియ మీద పట్టు సంపాదించాడు. జీవితంలోని సూక్ష్మాతి సూక్ష్మాంశాల్ని తీసుకొని కథలు రాయగలిగే నేర్పు సంపాదించాడు. అలవోకగా చెబుతూనే జీవిత వాస్తవికతను, సమాజ వాస్తవికతను మానవ పోకడల్లోని వైరుధ్యాలను కరుణాకర్‌ చిత్రిస్తాడు. 'అంబాలీస్‌' (2008), 'నిర్నిమిత్తం' (2009), 'రాజితం' (2011) ఈ రచయిత ఇతర కథాసంపుటాలు. 'నిర్నిమిత్తం', 'రాజితం' సంపుటాల్లోని కథలు హిందీలోకి తర్జుమా చేయబడ్డాయి. 'రాజితం' కథలు కన్నడంలో కూడా అనువాదం చేయబడ్డాయి.

కథలు రాయడంలోనే కాదు, స్నేహితులకి కథలు చెప్పడంలో కూడా నేర్పరి. అతని తాతగారు ఎసీ కిన్సింగర్, గుంటూరులోని లూథరన్ క్రైస్తవ నాయకులలో ఒకరు, గొప్ప గీత రచయిత. 

అతను  కథా రచయిత  కొలకలూరి ఇనాక్, ఏసీ కాలేజ్ లో ట్యూటర్ గా ఉన్నప్పుడు అతని విద్యార్ధి. 

అంబాలీస్ పుస్తకంలోని కథలు భారతి, ఆంధ్రసచిత్ర వార పత్రిక, ఆంధ్రప్రభ సచిత్ర వారపత్రిక, ఆంధ్రజ్యోతి వారపత్రిక, ఉదయం వీక్లీ, విజయ మాసపత్రిక, కృష్ణా పత్రిక, చుక్కాని, సైనిక్‌సమాచార్‌ వారపత్రికలలో ప్రచురింపబడ్డాయి.  

## మరణం
అతను కొంతకాలంగా హృద్రోగ సమస్యతో బాధపడుతూ  2020 జూలై 18న మరణించాడు. అతనికి  ఇద్దరు కూతుళ్ళు. పెద్ద కూతురు అమెరికా లో ఉంటుంది, చిన్న కూతురు హైదరాబాద్ సంగారెడ్డిలో ఉంటుంది.  ఆయన భార్య పేరు హేమలత. ఆమె అతని కంటే 23 సంవత్సరాల క్రితం మరణించింది. అతను విద్యా నగర్ లోని అనురాగ్ సదన్ అపార్టమెంట్ లో ఉండేవాడు.  అతని తల్లి అందుగల గ్రేస్‌ మనోరమా కిన్సింగర్‌, నాన్న బండారు ప్రేమానందం. అతని కుమార్తెలు బండారు జోనా విజయప్రియ,  బండారు జయశ్రీ మనోరమ.

## మూలాలు

వర్గం:2020 మరణాలు
వర్గం:తెలుగు కథా రచయితలు
బెక్కెం వేణుగోపాల్

**బెక్కెం వేణుగోపాల్** తెలుగు చలనచిత్ర నిర్మాత. 2006 నుండి లక్కీ మీడియా సంస్థ ద్వారా చిత్రాలను నిర్మిస్తున్నాడు.

## జీవిత విషయాలు
వేణుగోపాల్ 1974, ఏప్రిల్ 27న తెలంగాణ రాష్ట్రం,  నాగర్‌కర్నూల్ జిల్లా, అచ్చంపేటలో జన్మించాడు.

## సినిమారంగం
వేణుగోపాల్ 2006లో నిర్మాతగా తొలిసారిగా టాటా బిర్లా మధ్యలో లైలా చిత్రాన్ని తీశాడు. తరువాత సత్యభామ, మా అయన చంటి పిల్లాడు, బ్రహ్మలోకం టూ యమలోకం వయా భులోకం, మేం వయసుకు వచ్చాం, ప్రేమ ఇష్క్ కాదల్, సినిమా చూపిస్త మావ వంటి ఇతర చిత్రాలను నిర్మించాడు.

## నిర్మించిన చిత్రాలు

## మూలాలు

## ఇతర లంకెలు
*

వర్గం:1974 జననాలు
వర్గం:నాగర్‌కర్నూల్ జిల్లా వ్యక్తులు
వర్గం:తెలుగు సినిమా నిర్మాతలు
కె. శ్రీనివాస్

**డా. కె. శ్రీనివాస్** సీనియర్ పాత్రికేయుడు, సామాజిక వ్యాఖ్యాత, కాలమిస్ట్, కవి, విమర్శకుడు. 2008 నుండి ఆంధ్రజ్యోతి దినపత్రిక సంపాదకుడిగా ఉన్నాడు.

## జననం - విద్యాభ్యాసం
1961, జూలై 24వ తేదీన నల్గొండ జిల్లాలోని కండ్లకుంట గ్రామంలో శ్రీనివాస్ జన్మించాడు. అళహ సింగరాచార్యులు, రంగనాయకమ్మ దంపతులకి శ్రీనివాస్ రెండవ సంతానం. ఈయన  తండ్రి సంస్కృతాంధ్ర భాషా పండితుడు, ‘ఒక అధ్యాపకుని ఆత్మకథ’ అనే గ్రంథాన్ని రాసాడు.

శ్రీనివాస్ ఆంధ్ర సారస్వత పరిషత్‌ ఓరియంటల్‌ కాలేజీలో బిఏ చదివాడు. ఉస్మానియా యూనివర్సిటీలో తెలుగు సాహిత్యంలో ఎం.ఏ, 1989లో ‘ఆధునిక తెలుగు సాహిత్యంలో చర్చలు, వాదోపవాదాలు’ అన్న అంశం మీద ఎం.ఫిల్‌ చేసాడు. 1999లో తెలుగు విశ్వవిద్యాలయం నుంచి ‘రెండు ప్రపంచ యుద్ధాల మధ్య తెలుగు సాహిత్యం’ (తెలంగాణలో సాహిత్య పునర్వికాసం – 1919 – 1939) అనే అంశం మీద పి. హెచ్ డి చేసారు. జర్నలిజంలో మాస్టర్ డిగ్రీ పొందాడు.

## పాత్రికేయరంగం
విద్యార్థి దశలో కళా సౌరభం వంటి చిన్న పత్రికలకి ప్రత్యేక సంచికలు రూపొందించిన శ్రీనివాస్, ఉదయం, వార్త, ఆంధ్రజ్యోతి మొదలైన పత్రికల్లో పనిచేసాడు. ఆంధ్రజ్యోతిలో 2002–2008 వరకూ సీనియర్ సబ్ ఎడిటర్‌గా పనిచేసి, 2008లో ఎడిటర్‌గా బాధ్యతలు నిర్వహించాడు. కె. శ్రీనివాస్ సంపాదకీయాలతో *సంభాషణ* పుస్తకం, ప్రజాత్రంత్రలో రాసిన కాలమ్స్‌తో *కొత్తవంతెన* పుస్తకం, ఆంధ్రజ్యోతిలో రాసిన కాలమ్స్‌తో *అనేక సందర్భాలు* పుస్తకం, తెలంగాణ ఉద్యమ కాలంలో రాసిన వ్యాసాలతో *జూన్ 2* పుస్తకాలు కె. శ్రీనివాస్ పాత్రికేయ కృషిని తెలుపుతాయి.

## సాహిత్యరంగం
కవిత్వం, చిన్నకథలు, అనువాదాలు, పేరడీలతో పదవ ఏట నుంచే శ్రీనివాస్ తన రచనా వ్యాసంగం మొదలు పెట్టాడు. సాహిత్య విమర్శ, కవిత్వం, ప్రత్యేక వచన రచన, అనువాద ప్రక్రియల్లో విశిష్టమైన కృషి చేసాడు. ‘తెలంగాణ సాహిత్య వికాసం (1900-1940 వరకు)’ ఈయన ప్రసిద్ధ విమర్శ గ్రంథం. 1995–97 మధ్యకాలంలో ‘సంభాషణ’ కాలమ్ ద్వారా చేసిన రచనలు ఒక కొత్త వచన రచనా శైలిని సాహిత్యలోకానికి అందించాయి. తెలుగు భాష, అస్తిత్వ ఉద్యమాలు, స్థానికతా భావనలను తెలుగు సాహిత్య రంగానికి అన్వయించి మౌలికమైన విమర్శ చేసిన అతి కొద్దిమందిలో ఈయన ఒకరు. ఈయన రాసిన వందలాది సాహిత్య వ్యాసాలు అనేకమంది పరిశోధకులకి మార్గదర్శకంగా ఉన్నాయి.

## పురస్కారాలు
# తెలుగు విశ్వవిద్యాలయం ప్రతిభా పురస్కారం 2015 - 20 డిసెంబరు, 2O16.
# సర్ సివై చింతామణి పురస్కారం – 2016
# చందూరు పురస్కారం – 2016
# త్రిపురనేని రామస్వామి చౌదరి పురస్కారం – 2017
# అరుణ్ సాగర్ విశిష్ట పాత్రికేయ అవార్డు – 2019 (2 జనవరి, 2020)
# తాపీ ధర్మారావు స్మారక పురస్కారం
# సృజన పాత్రికేయ పురస్కారం -2020

## మూలాలు

## ఇతర లంకెలు

వర్గం:1961 జననాలు
వర్గం:నల్గొండ జిల్లా పాత్రికేయులు
వర్గం:నల్గొండ జిల్లా రచయితలు
వర్గం:నల్గొండ జిల్లా వ్యక్తులు
వర్గం:నల్గొండ జిల్లా కవులు
వర్గం:జీవిస్తున్న ప్రజలు
ఎస్కిమోలు

**ఎస్కిమోలు** (ఆంగ్లం Eskimo) తూర్పు సైబీరియా (రష్యా) నుండి అలాస్కా (యునైటెడ్ స్టేట్స్), ఉత్తర కెనడా, నునావిక్ గ్రీన్‌లాండ్ వరకు ఉత్తర **సర్క్యూపోలార్** ప్రాంతంలో నివసించిన  ప్రజలు ఎస్కిమోలు.

## చరిత్ర

ఈ జాతి ప్రజలు ఆదిమ జాతికి చెందినవారు కానీ ఆ పదం వీరికి వర్తించదు ఎందుకంటే వారు ఇప్పటికి కూడా జీవించే ఉన్నారు.ఎస్కిమో అనగా  మంచు బూట్ల వ్యక్తి అని అర్థం. వీరి భాషలో ఇన్యుయిట్ అంటే ప్రజలు అని అర్థం. 5 వేల సంవత్సరాల క్రితం ఆసియా నుండి బేరింగ్ జలసంధి దాటి ఎస్కిమోలు ఉత్తర అమెరికాలో ప్రవేశించారు.వీరు గ్రీన్ ల్యాండ్ కెనడా అలస్కా సైబీరియా ప్రాంతాలలో చిన్నచిన్న నివాసాలు ఏర్పరుచుకున్నారు. వీరిలో లో కొందరు పశ్చిమ వైపు ప్రయాణించి బేరింగ్ సముద్ర తీరాన స్థిరపడ్డారు.వేలాది సంవత్సరాల పాటు ఇతరులతో సంబంధం లేకుండా జీవనం సాగించారు. వీరు ప్రధానంగా జంతువులను వేటాడుతారు  వేట వీళ్ల జీవనాధారం. ఆహారంతో పాటు దుస్తులు, నివాస గృహాలు కూడా జంతువుల ఎముకలు, చర్మాలతోనే తయారుచేసుకుంటారు.వీరి ఆహారంలో ప్రధానంగా మాంసం, చేపలు, కొవ్వు పదార్థాలు ఎక్కువగా తింటారు. వీరు వేటాడిన చేపలను మంచులో తవ్వి నిల్వచేస్తారు. కొన్ని రకాల పచ్చి మాంసం కొద్దిగా కుళ్ళిన తర్వాత తింటారు.

## జీవన విధానం,నివాస గృహాలు

ఎస్కిమోలు 1000 మంది కంటే ఎక్కువ జనాభా ఉన్న గ్రామాలు ఉత్తర అలాస్కా తీరంలో ఉన్నాయి. వీరు సంవత్సరమంతా ఒక చోట నుండి మరొక చోటికి సంచార జీవనం గడుపుతూ ఉంటారు.శీతాకాలంలో  సముద్రానికీ దగ్గరగా ఉంటూ సముద్రపు సీల్ జంతువులను, చేపలు వేటాడుతూ ఉంటారు. వీరి సంసార జీవితం లో 1100 కిలోమీటర్లు తిరుగుతారు. వీరు రవాణాకు మంచి కుక్కలను ఉపయోగిస్తారు.వీరు మంచు తో చేసిన ఇగ్లూ లలో నివసిస్తారు.ఇగ్లూ అంటే ఎస్కిమో పదానికి ఆశ్రయం అని అర్థం.తూర్పు మధ్య ప్రాంతాల్లో మాత్రమే మంచు ఇళ్లను ఉపయోగిస్తారు.వేసవికాలంలో జంతు చర్మంతో చేసిన గుడారాలను ఏర్పాటు చేసుకుంటారు. గ్రీన్ లాండ్ లో అయితే రాతి పలకలతో ఇల్లు నిర్మించుకుంటారు.

## మతం,భాష
ఆరోగ్యం జీవితం ఆకలి మరణాల పట్ల ఎస్కిమోలు మతం ప్రత్యేక ఆసక్తి చూపిస్తుంది.ఎస్కిమోలు **శిలా** అనే అతీత శక్తిని ఆత్మలను (ఆహారం ఆరోగ్యం జీవనం) దేవత అయిన **సెడ్నా** వంటి దేవతల నమ్ముతారు. మనుషులు జంతువులు చనిపోయిన వారి ఆత్మ లు జీవించి ఉంటాయని బలంగా నమ్ముతారు.ఎస్కిమోలుకి భాష ఉంది కానీ ఇప్పటివరకు లిపి లేదు. వీరికి ప్రధానంగా మూడు భాషలు ఉన్నాయి. అందులో అల్యుయిట్,ఇన్యుపిట్,యిపిక్. ఉత్తర అలస్కా నుండి గ్రీన్ లాండ్ వరకు ఇన్యుపిట్ ఎక్కువగా మాట్లాడతారు.

## మూలాలు

వర్గం:కులాలు
ఇందిరా ప్రియదర్శిని వృక్షమిత్ర పురస్కారం

ఇందిరా ప్రియదర్శిని వృక్ష మిత్రా పురస్కారాలు లేదా ఐపివిఎం అవార్డులను భారత ప్రభుత్వ పర్యావరణ అటవీ మంత్రిత్వ శాఖ అటవీ నిర్మూలన బంజర భూముల అభివృద్ధి రంగంలో మార్గదర్శక ఆదర్శప్రాయమైన కృషి చేసిన వ్యక్తులు సంస్థలకు ఇస్తుంది. ఏడు విభాగాలలోని వ్యక్తులు/సంస్థలకు రెండు లక్షల యాభై వేల నగదు పురస్కారం అందజేస్తారు. ఇది 1986 లో స్థాపించబడింది ఏటా ఇవ్వబడింది. ప్రారంభంలో ఐపివిఎం అవార్డులు 2006 వరకు పన్నెండు విభాగాలలో ఇవ్వబడ్డాయి. కాని 2012 పర్యావరణ అటవీ మంత్రిత్వ శాఖ నోటిఫికేషన్ ప్రకారం ఏడు వర్గాలు ఐపివిఎం అవార్డులకు ఆమోదించబడ్డాయి.

## ఎంపికకు ప్రమాణాలు
భారత ప్రభుత్వ ప్రెస్ ఇన్ఫర్మేషన్ బ్యూరో ప్రకారం, అవార్డులను నిర్ణయించే కార్యకలాపాలు వికేంద్రీకృత నర్సరీలను ఏర్పాటు చేస్తున్నాయి; బంజరు భూములు/వ్యవసాయ భూమిపై చెట్ల పెంపకం; అవగాహన- పెంచడం, సామిజిక ప్రేరణ కలిగించడం దానిని కొనసాగించడం. అటవీ నిర్మూలన చెట్ల పెంపకంలో గ్రామీణ పేద/గిరిజన/సహకార సంస్థలను ఉత్తేజితం చేసి సహాకారం తీసుకోవడం; చెట్ల పెంపకందారుల సహకార వంటి క్షేత్ర స్థాయి సంస్థలను ఏర్పాటు చేయడం; సామాజిక ఆహార వనాలు పచ్చిక భూములకు సామాజిక కంచెల ఏర్పాటు వంటివి నిర్వహించడం అర్హతలు. 

## ఏయే వర్గాలకు వృక్షమిత్ర
* వ్యక్తిగత-అటవీ అధికారులు
* అటవీ అధికారులు కాకుండా ఇతర సాధారణ పౌరులు
* ప్రభుత్వ పరిధిలో ఉన్న సంస్థలు / ప్రభుత్వాధీన సంస్థలు
* ఉమ్మడి అటవీ నిర్వహణ కమిటీలు (ఆరు అవార్డులు ప్రాంతాల వారీగా)
* లాభాపేక్షలేని స్వచ్ఛంద సంస్థలు (ఎన్జిఓలు)
* కార్పొరేట్ సెక్టార్ (ప్రైవేట్ / ప్రభుత్వ రంగ ఏజెన్సీలు)
* పాఠశాల స్థాయిలో పర్యావరణ క్లబ్‌లు (పర్యావరణ అటవీ మంత్రిత్వ శాఖ యొక్క నేషనల్ గ్రీన్ కార్ప్స్ ప్రోగ్రాం పరిధిలో ఉన్నాయి)

## ఇప్పటి వరకూ వృక్షమిత్ర గ్రహీతలు

## మూలాలు

వర్గం:పురస్కారాలు
మంచాల సూర్యనారాయణ

**మంచాల సూర్యనారాయణ** (జనవరి 1, 1948  - జూలై 25, 2020) తెలుగు నాటకరంగ, టీవీ, సినీ నటుడు. చిన్నప్పటినుండి అనేక నాటక ప్రదర్శనల్లో నటించిన సూర్యనారాయణ 1988లో వచ్చిన వివాహభోజనంబు అనే సినిమాలో తొలిసారిగా నటించాడు.

## జీవిత విషయాలు
సూర్యనారాయణ 1948, జనవరి 1న పెదవెంకటరాజు, వీరరాజమ్మ దంపతులకు తూర్పు గోదావరి జిల్లా, కాకినాడ (గ్రామీణ) మండలంలోని తిమ్మాపురంలో జన్మించాడు. బాల్యం, విద్యాభ్యాసం తిమ్మాపురం, కాకినాడలో జరిగింది. ఈయనకు ఇద్దరు కుమారులు, ఒక కుమార్తె ఉన్నారు.

1973లో ఫుడ్‌ కార్పొరేషన్‌ ఆఫ్‌ ఇండియా(ఎఫ్‌సీఐ)లో ఉద్యోగంలో చేరిన సూర్యనారాయణ, 2005లో వీఆర్‌ఎస్‌ తీసుకొని పూర్తిగా కళారంగంలోకి వచ్చాడు.

## నాటకరంగం
చిన్నప్పటినుండి కళారంగంపై ఉన్న ఆసక్తితో నాటకరంగంలోకి వచ్చి అనేక నాటక, నాటికల్లో ప్రధాన పాత్రలు పోషించాడు. అవార్డులు, పురస్కారాలు పొందాడు.

సామర్లకోటలోని ఆర్.వి.ఆర్. ప్రొడక్షన్స్ సంస్థతో "లాభం", "మనిషి రోడ్డున పడ్డాడు", "దేవుడే దిగివస్తే" నాటికలు, "సుడిగుండాలు" నాటకంలో నటించాడు. కాకినాడలోని ది యంగ్ మెన్స్ హ్యాపీ క్లబ్ సంస్థ నుండి "పసుపు-బొట్టు పేరంటానికి" నాటకాన్ని అనేక ప్రదర్శనలు ఇచ్చాడు.

## టివిరంగం
1996లో దూరదర్శన్‌ లో ప్రసారమైన ఋతురాగాలు సీరియల్ లో తొలిసారిగా నటించిన సూర్యనారాయణ, 2001లో ఈటీవీలో వచ్చిన శివలీలలు సీరియల్ లో, ఎం.ఎస్. కోటారెడ్డి దర్శకత్వంలో వచ్చిన చాలా సీరియల్స్ లో నటించాడు.

# 1996: ఋతురాగాలు (దూరదర్శన్)
# 1996: శాంతి నివాసం (దూరదర్శన్‌)
# 2001: శివలీలలు (ఈటీవీ)
# ఆడది
# మనసు మమత
# 2020: వదినమ్మ
# 2020: రామసక్కనిసీత
# సీతారాం చిటపటలు

## సినిమారంగం
జంధ్యాల దర్శకత్వంలో 1988లో విడుదలైన వివాహ భోజనంబు హాస్యచిత్రంతో తెలుగు సినిమారంగంలోకి ప్రవేశించి అనేక సినిమాల్లో నటించాడు.

# 1988: వివాహ భోజనంబు
# 1998: ఆవారాగాడు

## మరణం
సూర్యనారాయణ 2020, జూలై 25న హైదరాబాదు మోతీనగర్‌లోని తన నివాసంలో గుండెపోటుతో మరణించాడు.

## మూలాలు

వర్గం:1948 జననాలు
వర్గం:తూర్పు గోదావరి జిల్లా రంగస్థల నటులు
వర్గం:తూర్పు గోదావరి జిల్లా సినిమా నటులు
వర్గం:టెలివిజన్ నటులు
వర్గం:2020 మరణాలు
గట్టెం వెంకటేష్

**గట్టెం వెంకటేష్** సూక్ష్మ కళాకారుడు. ఇతడు పెన్సిల్‌ ముల్లు, చిత్తుకాగితం, చాక్ పీస్, ఐస్‌ క్రీమ్‌ పుల్ల, సబ్బు బిళ్ల, అగ్గిపుల్ల, పంటిపుల్ల వంటి సూక్ష్మ వస్తువులపై కళాఖండాలను, పేర్లను చెక్కాడు.

## విశేషాలు
ఇతని స్వస్థలం విశాఖపట్నం జిల్లా నక్కపల్లి మండలం చినదొడ్డిగల్లు. ఇతడు సూరిబాబు, సత్యవతి దంపతులకు 1996, మే 28న జన్మించాడు.  ఇతని తండ్రి రైతు. తల్లి గృహిణి. ఇతని ప్రాథమిక విద్యాభ్యాసం గౌతం మాడల్ స్కూలులో గడిచింది. 2019లో విశాఖపట్టణంలోని గీతం విశ్వవిద్యాలయంనుండి బ్యాచిలర్ ఆఫ్ ఆర్కిటెక్చర్‌లో పట్టా పుచ్చుకున్నాడు.  

చిన్నతనంలోనే సూక్ష్మ కళపై ఆసక్తి పెంచుకున్న వెంకటేష్ పెన్సిల్‌ ముల్లు, చిత్తుకాగితం, ఐస్‌ క్రీమ్‌ పుల్ల, సబ్బు బిళ్ల, అగ్గిపుల్ల, పంటిపుల్ల ఇలా కంటికి కనిపించిన ప్రతి వస్తువుతో అద్భుతాన్ని ఆవిష్కరించాడు. ఏకంగా 400కిపైగా కళాకృతులను రూపొందించి  100కు పైగా అవార్డులను తన ఖాతాలో వేసుకున్నాడు. వీటిలో గిన్నిస్ బుక్ ఆఫ్ వరల్డ్ రికార్డ్స్, లిమ్కా బుక్ ఆఫ్ రికార్డ్స్ కూడా ఉన్నాయి.  

ఇతడు న్యూయార్క్ నగరంలో ఉన్న ‘*ది ఎంపైర్ స్టేట్ బిల్డింగ్*’ని పంటిపుల్ల(టూత్ పిక్)పై చెక్కాలని నిర్ణయించుకుని 6 ఏళ్ల పాటు క‌ష్టప‌డి ఎట్టకేల‌కు దాన్ని మ‌లిచాడు. 18 మిల్లీమీట‌ర్ల పొడ‌వైన అత్యంత సూక్ష్మమైన ఆకృతిలో ‘ది ఎంపైర్ స్టేట్ బిల్డింగ్’ను పంటిపుల్లపై చెక్కాడు. ఈ సూక్ష్మ ఆకృతి వెంక‌టేష్‌ను గిన్నిస్ బుక్ ఆఫ్ వ‌ర‌ల్డ్ రికార్డ్స్‌లోకి ఎక్కించింది. 19 ఏళ్లవయసుకే ఇతడు ఈ రికార్డ్ సృష్టించడం విశేషం.

ఇతడు తన కళను ఇతరులకు నేర్పడానికి వర్క్‌షాపులను నిర్వహిస్తుంటాడు. ఇప్పటి వరకు 80 పాఠశాలలో 15000 విద్యార్థులకు సూక్ష్మకళలో శిక్షణ ఇచ్చాడు. ఇతడు వ్యర్థపదార్థాలనుండి అలంకరణ వస్తువులను తయారు చేయడం కూడా నేర్పిస్తుంటాడు. 

## పురస్కారాలు
* 2016లో స్కోర్‌మోర్ ఫౌండేషన్ వారిచే ప్రతిభా శిరోమణి పురస్కారం 
* 2016లో లిమ్కా బుక్ ఆఫ్ రికార్డ్స్ - 48 గంటలలో ఖాళీ దారపు రీళ్ళతో 90 సెం.మీ.ల ఈఫిల్ టవర్ ప్రతిమను తయారు చేసినందుకు 
* 2017లో గిన్నిస్ బుక్ ఆఫ్ వరల్డ్ రికార్డ్స్ - పంటిపుల్లపై 18 మి.మీ.ల పరిమాణంలో న్యూయార్క్ నగరంలోని ఎంపైర్ స్టేట్ బిల్డింగ్ నకలును చెక్కినందుకు
* 2018లో భారత జాతీయ యువ పురస్కార గ్రహీతల ఫెడరేషన్‌చే రాష్ట్రీయ గౌరవ్ సమ్మాన్
* 2018లో ఆంధ్రప్రదేశ్ రాష్ట్ర ప్రభుత్వంచే ఉగాది పురస్కారం
* జర్మనీలోని ఇంటర్నేషనల్ పీస్ యూనివర్సిటీ వారిచే గౌరవ డాక్టరేట్
* 2019లో భారత ప్రభుత్వం యువజన వ్యవహారాలు క్రీడల మంత్రిత్వశాఖచే జాతీయ యువ పురస్కారం 
* వరల్డ్ రికార్డ్స్ ఇండియా - అగ్గిపుల్లపై సూక్ష్మశిల్పాన్ని చెక్కినందుకు 
* యూనిక్ వరల్డ్ రికార్డ్ - కాగితపు పడవలతో అతి పెద్ద మొజాయిక్ చేసినందుకు 

## మూలాలు

వర్గం:1996 జననాలు
వర్గం:ప్రపంచ రికార్డులు
వర్గం:కళాకారులు
వర్గం:జీవిస్తున్న ప్రజలు
వర్గం:విశాఖపట్నం జిల్లా వ్యక్తులు
పాల‌క్ ల‌ల్వాని

**పాల‌క్ ల‌ల్వాని** తెలుగు, తమిళ చలనచిత్ర నటి. 2016లో అబ్బాయితో అమ్మాయి సినిమాతో సినీరంగంలోకి అడుగుపెట్టింది.

## జీవిత విషయాలు
సాలక్ లల్వాని 1998, జనవరి 1న జితెన్, దీపిక దంపతులకు ఉత్తర ప్రదేశ్ రాష్ట్రంలోని అలహాబాదులో జన్మించింది. జితెన్ లల్వాని హిందీ టివి నటుడు.

## సినిమారంగం
తెలుగులో నాగశౌర్య హీరోగా వచ్చిన అబ్బాయితో అమ్మాయి సినిమా పాల‌క్ ల‌ల్వాని తొలి సినిమా. 2028లో కమల్ చంద్ర దర్శకత్వంలో రవి శంకర్ సంగీతంలో రహత్ ఫతేహ్ ఆలీ ఖాన్ తో *దిల్ జఫ్రాన్* అనే వీడియోలో నటించింది. 2018లో జువ్వ సినిమాలో నటించింది. ఈ సినిమాలో పాల‌క్ ల‌ల్వాని గ్లామర్ గా, చిలిపి అమ్మాయి పాత్రలో చాలా బాగా నటించిందని తెలంగాణ టుడే రివ్యూలో రాసింది.

2019లో క్రేజీ క్రేజీ ఫీలింగ్ సినిమాలో నటించింది. 2019లో బాబా భాస్కర్ దర్శకత్వంలో వచ్చిన *కుప్పతు రాజా* చిత్రంతో తమిళ సినిమారంగంలోకి అడుగుపెట్టింది. ఈ చిత్రంలో లాల్వాని మద్రాస్ అమ్మాయిగా నటించింది. అదే సంవత్సరం వైభవ్‌తో కలిసి *సిక్సర్‌* సినిమాలో జర్నలిస్టుగా నటించింది. అరుణ్ విజయ్ తో *సినమ్*, ఆది పినిశెట్టి, హన్సికతో *పార్ట్‌నర్* సినిమాల్లో నటించింది.

## నటించిన చిత్రాలు

## మూలాలు

## ఇతర లంకెలు
* 

వర్గం:1998 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు